open-index/open-wikipedia-markdown huggingface dataset:
界限 (數學)

**界限**係數學入面嘅討論，一個集嘅數入面有佢嘅上限同下限。

## 上界限同下界限
假設M係\R入面一個非空子集。

如果M係**被上面綁住（Bounded Above）**，咁就會有一個**上界限（Upper Bound）**u\in\R，佢係大過所有嘅M入面嘅嘢。用數學表示：m\leq u,\,\forall m\in M。

如果M係**被下面綁住（Bounded Below）**，咁就會有一個**下界限（Lower Bound）**u\in\R，佢係細過所有嘅M入面嘅嘢。用數學表示：l\leq m,\,\forall m\in M。

如果M係被上面同下面綁住，咁M就係叫做**被綁定（Bounded）**。

## 最小上界限同最大下界限
假設M係\R入面一個非空子集。

如果M係畀上面綁住，咁u\in\R就係M佢嘅**最小上界限（Supremum）**，同時佢要符合：
* u\in\R係M嘅上界限。
* 如果u'\in\R都係M嘅上界限，咁樣u\leq u'。
通常會寫將u寫做，u = \sup M。

如果M係畀下面綁住，咁l\in\R就係M佢嘅**最大下界限（Infimum）**，同時佢要符合：
* l\in\R係M嘅下界限。
* 如果l'\in\R都係M嘅上界限，咁樣l'\leq l。
通常會將l寫做，l = \inf M。

## 睇埋
* 實數性質
* 不等式
大學 Secrets

《**大學 Secrets**》（**University Secrets**）係香港電視娛樂製作嘅資訊節目，2016年10月30號至11月13號逢禮拜日19:30-20:00喺ViuTV播，11月19號至2017年4月22號改逢禮拜六15:00-15:30播出，主持係朱汶欣、虞逸峯、秋璇。節目會介紹香港每間大學，畀中學生入大學前全面了解大學生活。

節目入面大部份院校都有3集介紹，不過香港大學就有4集，相反香港浸會大學同香港樹仁大學都係各自得2集。

## 每集一覽

## 出面網頁
*ViuTV：大學 Secrets
淝水之戰

**淝水之戰**，係中國東晉時期一場仗，喺東晉太元八年（前秦建元十九年，公元383年）打，嗰陣前秦出兵打晉，喺淝水（而家安徽壽縣東南）交戰，最後東晉只係用八萬軍力打贏八十幾萬前秦軍隊，係中國史上其中一場出名以少勝多嘅戰事。

## 有關嘅成語
*草木皆兵
*風聲鶴唳
*投鞭斷流
金日成綜合大學

**金日成綜合大學**，簡稱**金日成大學**，係北韓一間公立大學，1946年創校，校址喺平壤，係朝鮮半島北部頭一間大學。
戰國七雄

**戰國七雄**係中國古代戰國時期七個較強諸侯國嘅統稱。東周經歷春秋時期同戰國時期前期好多戰爭，令諸侯國數量大大減少，到戰國中後期得返七個實力較強嘅諸侯國，分別為齊國、楚國、韓國、趙國、魏國、燕國、秦國，夾埋叫做「戰國七雄」。到戰國後期，秦國國力最強，最後滅六國統一。
烏德勒支大學

**烏德勒支大學**，係荷蘭一間公立大學，1636年創校，係荷蘭第二古老嘅大學，校址喺烏德勒支。
格羅寧根大學

**格羅寧根大學**，係荷蘭一間公立大學，1614年創校，係荷蘭最古老嘅大學，校址喺格羅寧根。
卡羅琳醫學院

**卡羅琳醫學院**，又叫**卡羅琳學院**，係瑞典一間公立大學，1810年創校，校址喺斯德哥爾摩郊區。每年諾貝爾生理學或醫學獎都由呢間大學負責頒。
香港樹仁大學

**香港樹仁大學**，係香港一間私立大學，1971年由胡鴻烈、鍾期榮兩公婆創立；當時係**香港樹仁書院**，1976年升格做專上學院，叫**香港樹仁學院**，2006年再升格做大學，做咗香港頭一間私立大學。校址喺香港島寶馬山。校訓為「敦仁博物」。
斯特拉斯堡大學

**斯特拉斯堡大學**，係法國一間公立大學，1538年創校，校址喺斯特拉斯堡。呢間大學有40,000個學生讀，係法國第二大規模嘅大學。
蘇黎世大學

**蘇黎世大學**，係瑞士一間公立大學，1833年創校，校址喺蘇黎世。呢間大學有26,000個學生讀，係瑞士最大規模嘅大學。
華東理工大學

**華東理工大學**，係中國上海一間公立大學，1952年創校，由上海嘅上海交通大學、震旦大學、大同大學、蘇州嘅東吳大學同無錫嘅江南大學5間院校嘅化工系合併而成。大學主校區喺徐匯區，另有兩個校區喺奉賢區同金山區。
艾吉斯-馬賽大學

（），係法國一間公立大學，1409年創校，校址喺馬賽同亞桑蒲坊。呢間大學有70,000個學生讀，係法國同成個法文區最大規模嘅大學。
李夏怡

**李夏怡**（**Lee Hi**，），原名**李遐怡**（**Lee Ha-yi**），係南韓女性流行音樂歌手，喺2012年正式出道。
## 出面網頁

* 
* 
* 
*
血緣關係

**血緣關係**，有時又叫**血統**，係指有共同祖先嘅親屬關係，譬如兩個人生出嚟嘅後代，同佢哋嘅後代，全部都有血緣關係。有血親嘅親人又叫**血親**。

## 睇埋
*親子鑑定
*親人
親人

**親人**，又叫**親屬**、**親戚**，係通過血緣或者婚姻有直接或者間接關係嘅人，當中最親嘅係父母同兄弟姊妹。
姬摩絲

**姬摩絲**（，）係英國模特兒同埋生意人，1988年出道，以幫Calvin Klein拍香水廣告而開始出名。
每日一字

《**每日一字**》係香港無綫電視一個粵語節目，由林佐瀚主持，每集用三分鐘去介紹一個唐字。節目喺1983年到1987年期間播。

## 拎出去
娜奧美金寶

**娜奧美金寶**（，）係英國超級模特兒，1987年出道。佢本身係牙買加黑人，倫敦出世。
𠊎族

**𠊎族**（字形係「亻厓」，；；客家白話字：Ngâi-chhu̍k），又有名**𠊎人**（；）、**𠊎流民**（；）、**蜑**（；）、**黎**（；），係生活喺越南嘅54個民族之一。佢哋自稱做**山𠊎**（；；意爲山區人）。𠊎族嘅語言係𠊎話，又叫山𠊎話，係屬漢藏系嘅語言，係山客人（畬族／客家）嘅方言分支，呢個族羣分佈喺中國廣東東北，以鳳凰山（而家屬廣東省潮州嘅饒平縣）爲祖地。𠊎族以客家爲主體，有少部分人來源自蜑家、黎話人群。因爲𠊎話嘅第一人稱單數係「𠊎」（客家白話字：ngài），作爲常用詞畀越南人聽到，就用呢個音作爲族名稱呼佢哋。

## 語言
𠊎族人嘅母語係客家話中嘅𠊎話，呢種客家話因爲同粵語、黎話（閩南話方言）有接觸，而同臺灣、粵東嘅客家話幾唔同。講客家話嘅人佔𠊎族主體，但有啲𠊎族人來源自蜑家、黎話人，所以有啲人講嘅係粵語或者黎話。因爲𠊎族約喺三百年前就由廣東移民越南，住喺越南咁耐，佢哋識講通用嘅越南話。

## 人口同居地
𠊎族分散居住喺越南多個省。據1999年時嘅人口調查資料，當時喺越南有𠊎族4841人。最集中嘅省有：太原、平順、同奈、北𣴓、宣光、多樂、高平。

據2009年人口及家庭總調查，𠊎族喺越南只淨番1035人，分佈喺27個省市（省市總數63個）。𠊎族集中居住喺呢啲省：太原（495人，喺越南𠊎族總數中佔47.8%）、平順（157人，喺越南𠊎族總數中佔15.2%）、同奈（53人）、北𣴓（48人）、宣光（43人）、多樂（37人）、高平（30人）。

## 經濟特點
𠊎族生活主要靠耕田種禾。喺海島地方，生計靠喺海邊捉魚。佢哋傳統上會挖河渠、修堤、造湖、整海堤，佢哋亦有手工藝如編蓆、整竹簾、冶煉、木工、燒石灰、整磚瓦。

佢哋喺一年中嘅耕種事務會根據啲自然現象來安排，如雀叫聲、樹葉枯榮、花開等。佢哋會整幾十公里長嘅渠壩來灌溉用。喺胡志明市嘅𠊎族會做啲小手工業，如鞋業，集中喺11區、新平區、新富區。亦有啲人喺堤岸做小商，部分喺製鞋、橡膠等行業成爲營業到幾大下嘅商家。

## 婚姻家庭
家庭之中，丈夫決定每件大事，佢哋睇重嘅係仔，而女喺父母死後冇得分家產，啲女外嫁後歸夫家。

舊時，𠊎族男女嘅婚事由父母話事，嫁女畀仔要過兩次婚禮：成婚禮同入房禮。爲咗幫仔搵新婦（／心抱），男家會主動搵對象去傾。個胎有咗時，𠊎族婦女會謹慎戒口戒手：唔食蝸牛、牛肉、羊肉，唔縫布或者買衫。喺生頭胎60日後、次胎40日後，產婦先得返佢自己生母嘅外家。

喺外家，舅父係代理人，所以喺𠊎族家庭中舅父係緊要角色。𠊎話叫舅父做「舅」，睇成做家庭當中各個姊妹嘅老豆。當啲外甥女生仔時，由舅公幫啲甥外孫起名。

## 喪俗
據𠊎族風俗，人死後會組織起周到嘅喪禮。佢哋嘅喪禮分喪段，落葬後第21日、35日、42日、49日、63日、70日、3年時會專門上供奉。

## 文化
𠊎族有對唱山歌嘅男女交往方式，𠊎話就叫做「唱歌」，係種好豐富嘅文化。佢哋可以對唱5到7晚而內容無到重複。佢哋亦有充滿意義嘅俗話，教畀人搵食、做人嘅經驗。佢哋有幾多鍾意嘅遊戲，如舞獅、舞棍、舞龍。

## 屋
𠊎族嘅村通常建立喺山上、山坑或者海邊、島上。啲屋普遍係三室兩房。

## 服裝
𠊎族服裝似齊族、儂族。衫褲之外，佢哋亦戴帽，各類帽自製自啲葉、竹，同時亦帶巾、遮。

## 攷

## 參攷資料
**越南文**
*  《華族》（*Dân tộc Hoa*；）：第388～395頁
**英文**
*  第13章：*Cross-Border Categories: Ethnic Chinese and the Sino-Vietnamese Border at Mong Cai*（跨境類別：喺芒街嘅華裔同中越邊境）

類:越南民族
橫膈膜

**橫膈膜**，俗寫**橫隔膜**，係哺乳動物一層骨骼肌薄膜，延展到肋骨底部，將胸腔同腹腔隔開，透過收縮同放鬆幫個肺唞氣。
三頭肌

**三頭肌**係手臂後面三嚿肌肉，連接肩胛骨、肱骨同尺骨，透過收縮同放鬆令手臂彎曲同伸直。
上背肌

**上背肌**又叫**斜方肌**，係背脊近後頸位嘅肌肉，連接頭骨底部同鎖骨、肱骨，透過收縮同放鬆控制頭同膊頭嘅運動。

斜方肌其中一個主要功能，係同埋三角肌完成肱骨以冠狀面向外展嘅協同作用，如果斜方肌肌力同三角肌失衡，會發生肩夾擠嘅情況。
腹肌

**腹肌**係腹部週圍嘅肌肉，分做左右兩邊，透過收縮同放鬆控制軀幹向前同打側嘅運動。

腹肌如果操得發達，會顯現出六嚿甚至八嚿肌肉嘅輪廓，叫「六嚿腹肌」或者「八嚿腹肌」。
胸肌

**胸肌**係胸部週圍嘅肌肉，分做左右兩邊，透過收縮同放鬆控制手臂嘅運動。

胸肌喺男人相對明顯，女人就因為有𢆡擋住，除非刻意操到好大隻，如果唔係就好難睇得到。
二頭肌

**二頭肌**俗名**老鼠仔**，係手臂上面兩嚿肌肉，連接肩胛骨同橈骨，透過收縮同放鬆令手臂彎曲同伸直。二頭肌嘅發達程度，經常畀人睇做個人係咪大隻嘅指標。

## 名
老鼠仔個名由來，有種講法係肌肉嘅英文 "muscle" 係由拉丁文嘅 musculus 而嚟。嗰個拉丁文本身嘅意思係 little mouse。老鼠仔嘅叫法可能係咁樣嚟。不過，佢哋亦可能完全冇關係，只係開頭有人覺得谷衡咗嘅二頭肌似老鼠，所以先咁叫。
大頭肌

**大頭肌**，又叫**三角肌**，係膊頭週圍三嚿肌肉，連接肩胛骨、鎖骨同肱骨，透過收縮同放鬆控制成隻手臂嘅運動。
非洲之角

**非洲之角**（英文：**Horn of Africa**），又叫**索馬里半島**，係非洲東北面一個半島，北面係亞丁灣，東面係阿拉伯海。呢個地區嘅國包括吉布提、厄立特里亞、埃塞俄比亞同索馬里。

## 地圖位置
博登湖

**博登湖**（），又叫**康士坦茲湖**（），係歐洲中部一個淡水湖，喺阿爾卑斯山北面山腳嘅萊茵河流域，喺正瑞士、奧地利同德國交界。

類:淡水湖
喀爾巴阡山脈

**喀爾巴阡山脈**（），係歐洲中部一條好長嘅山脈，由西面嘅捷克一路落到東面嘅羅馬尼亞，總長超過1,700公里，最高點海拔2,655米。
阿帕拉契山脈

**阿帕拉契山脈**（），又譯做**阿巴拉契亞山脈**，係北美洲東部一條好長嘅山脈，由北面嘅加拿大紐芬蘭與拉布拉多一路落到南面嘅美國阿拉巴馬州，總長超過2,400公里，最高點海拔6,684米。
沙希爾

**沙希爾**（），又譯做**薩赫爾**，係非洲中部一條好長嘅地帶，夾住喺北面撒哈拉沙漠同南面蘇丹草原之間，屬半乾旱草原地區。
第10屆加利西亞自治區議會選舉

**第10屆加利西亞自治區議會選舉**響2016年9月25號舉行。

西班牙巴斯克同加利西亞地區舉行地方選舉，但係相信選舉結果冇法幫國家政治僵局帶來突破。

## 背景
西班牙今年先後舉行過兩次大選，但冇一個政黨能夠成功籌組政府。已經做咗差唔多一年看守首相嘅拉霍伊，要響10月31號之前成功組閣，唔係西班牙就要搞第三次選舉。

國內第二大黨社會黨如果響地方選舉失利，亦會對拉霍伊成功組成小數派政府有利。

## 睇埋
*第11屆巴斯克自治區議會選舉

## 攷

10
類:2016年選舉
第11屆巴斯克自治區議會選舉

**第11屆巴斯克自治區議會選舉**響2016年9月25號舉行。

西班牙巴斯克同加利西亞地區舉行地方選舉，但係相信選舉結果冇法幫國家政治僵局帶來突破。

## 背景
西班牙今年先後舉行過兩次大選，但冇一個政黨能夠成功籌組政府。已經做咗差唔多一年看守首相嘅拉霍伊，要響10月31號之前成功組閣，唔係西班牙就要搞第三次選舉　。

拉霍伊期望巴斯克國家黨響地方選舉入面順利連任，加上佢所屬嘅人民黨可以響佢鄉下加利西亞攞到壓倒性勝贏出嘅話，就可以增加佢同巴斯克政府合組聯合政府嘅機會。

國內第二大黨社會黨如果響地方選舉失利，亦會對拉霍伊成功組成小數派政府有利。

不過外界認為，巴斯克國家黨嘅主要支持來自社會黨，相信佢哋唔會參與拉霍伊嘅組閣行動，相信呢次地方選舉唔會為西班牙政治僵局帶來突破性進展。

## 過程
巴斯克自治政府領袖，巴斯克國家黨黨魁烏爾庫盧禮拜日（25號）到所屬票站投票。

## 睇埋
*第10屆加利西亞自治區議會選舉

## 攷

11
類:2016年選舉
高加索

**高加索**（），又叫**高加索地區**，係西亞西面同東歐東面近高加索山脈嗰頭嘅地區，西面係黑海，東面係裏海。

## 睇埋
*高加索人
維多利亞瀑布

（），又嗌（，），係非洲東面一個瀑布，喺贊比西河中游，贊比亞同津巴布韋之間，亦係非洲最闊嘅瀑布。呢個瀑布畀聯合國評定做世界遺產。

## 名
個名出自蘇格蘭探險家大衛·利雲斯頓。1855年11月16號，大衛利雲斯頓從歐洲嚟到非洲東南邊嘅津巴布韋玩，嚟到贊比西河中游個島時發現咗個瀑布，最後夾硬將維多利亞女王個名安上去。贊比亞喺1964年建政後，當地人幫佢改咗個**莫西奧圖尼亞**（）個名形容佢似「行雷咁大聲嘅煙霧」。

## 概況
個樣似Z字，主瀑布高108m，闊1708m。

## 註

## 出面網頁

* A useful list of further reading is included on the UNEP-WCMC website's page for Mosi-oa-Tunya.
*NASA Earth Observatory page
*Victoria Falls Tourism
*Entry on UNESCO World Heritage site
*TIME magazine article about tourism in the area
Wassup

**Wassup**係南韓索尼音樂同Mafia唱片旗下嘅女子音樂組合，有七位成員，2013年出道。

## 成員一覽
*真株（朴真珠）
*Dain（宋知恩）
*Nada（尹禮珍）
*娜利（金娜利）
*智愛（金智愛）
*秀珍（房秀珍）
*玗珠（金玗珠）
金娜利

**金娜利**（，），藝名**娜利**（**Nari**），係南韓歌手，亦係女子音樂組合Wassup嘅成員。

2016年，娜利幫香港安信信貸拍WeWa Card廣告做女主角，而令香港觀眾留意佢。

## 出面網頁
*
淥口

**淥口**（）係中國湖南株洲嘅市轄區，總面積1381平方公里，人口45萬。佢原本係**株洲縣**（），喺2018年6月撤縣改區成**淥口區**。
炎陵

**炎陵**係中國湖南株洲一個縣，總面積2031平方公里，人口17.8萬。

## 史
南宋嘉定四年（1211年）置**酃縣**。1994年4月改名炎陵縣。
岳陽縣

**岳陽縣**（）係中國湖南岳陽一個縣，屬洞庭湖區，總面積2809平方公里，人口64.4萬。

## 參考資料
湘陰

**湘陰**係中國湖南岳陽一個縣，總面積1541.45平方公里。2023年，湘陰縣轄下有2鄉12鎮1街道，分別係：文星街道、鶴龍湖鎮、洋沙湖鎮、石塘鎮、新泉鎮、嶺北鎮、湘濱鎮、楊林寨鄉、南湖洲鎮、東塘鎮、六塘鄉、三塘鎮、金龍鎮、靜河鎮、樟樹鎮。嚮2022年底，全縣人口有70.08萬。

湘陰縣土地總面積1541.45平方公里，其中耕地佔面積49.72千公頃。主要礦產有砂石、麻石、陶土同重砂；水域面積3.84萬多公頃，內陸灘塗2.48萬公頃，係湖南省水利大縣同三個防汛重點縣之一。縣內有兩個港口：漕溪港同虞公港，常年通航能力喺5000噸級以上，係地理條件優越嘅深水碼頭。

## 拎
*湘陰人民政府官網 (簡體)
屈原管理區

**屈原管理區**係中國湖南岳陽一個縣級行政管理區，總面積186平方公里，人口20萬。
岳陽南湖

**岳陽南湖**（），全名**岳陽南湖旅遊度假區**，又叫**岳陽南湖風景區**，係中國湖南岳陽一個縣級行政管理區，總面積35平方公里，人口3.2萬。
津市

**津市**係中國湖南常德一個縣級市，叫做**津市市**，總面積558平方公里，人口26萬。
西湖管理區

**西湖管理區**係中國湖南常德一個縣級行政管理區，總面積70平方公里，人口4.4萬。
西洞庭管理區

**西洞庭管理區**係中國湖南常德一個縣級行政管理區，總面積110平方公里，人口4.2萬。
大通湖管理區

**大通湖管理區**係中國湖南益陽一個縣級行政管理區，總面積384平方公里，人口10.8萬。
永興

**永興**可以係：
* 永興縣：喺湖南郴州
* 永興島：南中國海西沙群島嘅島。
* 永興村：多處。
* 永興鎮：多處。
* 永興 (東漢)：東漢漢桓帝劉志嘅年號。
* 永興 (西晉)：西晉晉惠帝司馬衷嘅年號。
* 永興 (冉魏)：十六國冉魏政權君主冉閔嘅年號。
* 永興 (前秦)：十六國前秦政權宣昭帝苻堅嘅年號。
* 永興 (明元帝)：北魏明元帝拓跋嗣嘅年號。
* 永興 (孝武帝)：北魏孝武帝元修嘅年號。
* 永興 (大明)：大明尾長惟元嘅年號。
* 永興 (大清)：大清反清領袖錢寶通嘅年號。
靖州

**靖州**係中國湖南懷化一個苗族侗族自治縣 ，總面積2211平方公里，人口26.2萬。
湘西

**湘西**係中國湖南一個土家族苗族自治州，叫**湘西土家族苗族自治州**，簡稱**湘西州**。
洪江管理區

**洪江管理區**係中國湖南懷化一個縣級管理區，總面積115平方公里，人口7.9萬。
哈納卡皮愛海灘

（），又譯，係美國夏威夷嘅一處海灘，位置喺可愛島入面，入去3.2km嘅路程。呢個海灘喺每年夏天時，沙上啲海岸線可以清晰可見。但冬天一到，有好多好崖广嘅大浪同潮水沖走海岸線。

呢個海灘屬全球危險性比較高嘅海灘之一，喺可愛島屬偏僻地區，冇正式嘅公路直達，凈靠森林路仔先可以入到去。

## 最崖广嘅海灘之一

哈納卡皮愛海灘之所以成為最崖广嘅海灘之一，係因為佢會出好多海浪，生成離岸流係家常便飯嘅事。佢冇正式嘅公路直達，附近冇救生員第一時間救助，亦冇緩衝設施。稍微唔小心入咗離岸流，最安全嘅情況下都會飄到離海邊成以外嘅地方。目前有紀錄證明，從1970～2010年間有大概30人喺呢個海灘遇溺。所以當地海邊掛咗好多木製告示牌，叫人唔好靠近海邊。

## 註

## 出面網頁
* Extensive journal with photos
* Overview of beach with map
* Hanakapiai Beach Info

類:夏威夷
元邦工藝城

係中國廣東廣州嘅一間玉器商場，2012年初開業，位置喺荔灣區文昌北路242～272號。間嘢之前係東南亞最有名嘅工廠——南方玉器廠，南方玉器珠寶實業喺2005年停業後，原先個廠俾廣東元邦地產收購而改造成大型嘅玉器市場。

## 樓層分佈
*1樓：玉器早晚市；專搞翡翠掛件、手鐲、壽山石，白玉。
*2樓：銅器工廠舖；轉搞銅器、銅雕、泰佛、藏器，雜件。
*3樓：木雕廠家店；專搞木雕、根雕、竹雕、禮盒，紅木傢俬。

## 睇埋
* 南方玉雕工藝廠

## 註

## 攷
* 元邦•工艺城 元邦产业

類:廣州嘅商場
類:荔灣區
綠道

**綠道**（；）係種線性綠色嘅開闊空間，多數通過河邊、溪谷、山脊、風見到了等自然嘅人工廊道起出嚟。入面有步行同踹車人士入去景區遊玩嘅路線，多數同主要公園、自然保護區、風景名勝區，歷史古蹟同埋城鄉民宅連埋一齊。

類:路
江華

**江華**可以係：
;人名
* 江華 (中共)，曾任中華人民共和國最高人民法院院長
* 江華 (香港)，原名陳木華，香港演員

;地名
* 江華瑤族自治縣，中國湖南省永州市下轄嘅一個自治縣
* 江華郡，韓國嘅郡
* 江華郡 (唐朝)，中國古郡
* 江華島
江華 (香港)

**江華**（，），真名**陳木華**，香港男演員同埋歌手，曾為亞洲電視同無綫電視（部頭合約）旗下藝人， 1990年憑《但願人長久》中「江家和」嘅一角，奪得《第9屆香港電影金像獎》「最佳新演員」殊榮。

## 屋企
佢老婆係女歌手麥潔文，有一仔一女。

## 註解

## 參考資料

## 出面網頁
* 
* 
* 
* 
* 
* 
*
極限 (數學)

**極限**（）係現代數學（特別係數學分析學入面）嘅基礎概念，可以分做兩方面：響數列方面，極限可以用嚟描述一個數列嘅越嚟越大嗰陣，數列入面元素嘅性質變化嘅趨勢，叫數列極限；響函數方面，極限可以描述函數嘅自變量接近某一個值嗰陣，相對應的函數值變化嘅趨勢，叫函數極限。

## 普通嘅數關係
每個數可以計算以有無窮大量嘅極限。

例如：

*1=\displaystyle\sum\limits_{n=1}^{\infty}2^{-1n}=\displaystyle\sum\limits_{n=1}^{\infty}\frac{1}{2^{n}}=\frac{1}{2^1}+\frac{1}{2^2}+\frac{1}{2^3}+\frac{1}{2^4}+\cdots
*\frac{1}{2}=\displaystyle\sum\limits_{n=1}^{\infty}3^{-1n}=\displaystyle\sum\limits_{n=1}^{\infty}\frac{1}{3^{n}}=\frac{1}{3^1}+\frac{1}{3^2}+\frac{1}{3^3}+\frac{1}{3^4}+\cdots
*\frac{1}{3}=\displaystyle\sum\limits_{n=1}^{\infty}2^{-2n}=\displaystyle\sum\limits_{n=1}^{\infty}\frac{1}{2^{2n}}=\frac{1}{2^2}+\frac{1}{2^4}+\frac{1}{2^6}+\frac{1}{2^8}+\cdots
*\frac{1}{7}=\displaystyle\sum\limits_{n=1}^{\infty}2^{-3n}=\displaystyle\sum\limits_{n=1}^{\infty}\frac{1}{2^{3n}}=\frac{1}{2^3}+\frac{1}{2^6}+\frac{1}{2^9}+\frac{1}{2^{12}}+\cdots
*\ln 2=\sum_{n=1}^\infty \frac{(-1)^{n+1}}{n}=1-\frac{1}{2}+\frac{1}{3}-\frac{1}{4}+\cdots
*\frac{\pi^2}{6}=\sum_{n=1}^\infty \frac{1}{n^2}=1+\frac{1}{4}+\frac{1}{9}+\frac{1}{16}+\cdots
廣州戰役

**廣州戰役**可以係：
*廣州戰役 (第一次鴉片戰爭)
*廣州戰役 (第二次鴉片戰爭)
*廣州戰役 (抗日戰爭)
*廣州戰役 (國共內戰)
界限

**界限**可以係：
*界限 (數學)，一個集嘅數嘅上限同下限。
*邊界，唔同政區之間嘅地理分界線。
*界限街，香港街道。
沙面網球場

係中國廣東廣州嘅一間以網球為主嘅老牌運動場，1905年起好，位置喺荔灣區沙面南街5號。

## 史
初期受到第二次鴉片戰爭而分割沙面關係而成為美國人嘅體育會所，嗰時凈得30平方米嘅宿舍同埋幾個簡陋嘅網球場。直到1953年改成公立會所後，廣州市人民政府將原先嘅網球場翻修成6片草地同埋3片沙泥地網球場，重新起咗間140平方米嘅辦公樓同埋2間訓練用嘅擋球牆。1982年起咗4座新嘅看臺；1989年，霍英東先後出咗成千萬港紙，將原先設備比較舊嘅沙地網球場改成比較有國際標準嘅塗塑場地，同年11月23號起咗間佔地1816m²嘅網球館。直到1990年，網球場佔地面積擴大到9787m²。

從2000年開始，網球場每年都舉辦至少超過10站唔同形式嘅網球公開賽活動。

## 攷
* 第三节 主要体育场馆设施简介 广东省志
* 沙面体育俱乐部 群体通

類:廣州運動場
類:荔灣區
類:沙面
間諜

係指秘密潛入敵方組織去攞情報或者搞破壞嘅人，當中持續喺敵方組織內部做嘢嘅又叫**臥底**。無論係一國政府或者民間企業，都可以派間諜出去，又或者有間諜潛伏喺入面，通常叫做「秘密警察」。
## 睇埋
*潛行遊戲
塔

**塔**（），又叫**寶塔**（），係指東方風格嘅又高又尖嘅建築，起源自古代印度，嗰時係佛教建築，之後傳播到亞洲其他地方，尤其喺中國有好深入嘅發展。
世界大洋

**世界大洋**，又叫**地球大洋**，係指世界五個大洋合埋嘅整體，即係包括曬地球上全部嘅海洋，佔地球表面72%。
大洋 (搞清楚)

**[[大洋]]**通常解海洋，重有可以係：
*大洋 (錢)，一種貨幣
*大洋洲，一個大洲
*大洋電機，一間公司
形狀

**形**（），又叫**形狀**（），係喺幾何上由三條或者更多嘅邊結合而產生嘅封閉空間。形狀如果只由直線組成，就係多邊形；如果由圓錐曲線組成，就會係圓形或者橢圓。形狀係幾何學上好基礎嘅概念。

## 二維形狀

常見嘅基本二維形狀包括**三角形**、**四方形**同**長方形**等等。

三角形由三條邊組成，三隻內角加埋等如 。如果三條邊長分別係 *a*、*b*、*c*，可以用呢條公式計其面積：
:S = \sqrt{p(p - a)(p - b)(p - c)}
三角形嘅一個特別情況係直角三角形，會滿足畢氏定理：
:a^2 + b^2 = c^2
呢度 *c* 係斜邊嘅長度。

正方形有四條邊，四條邊一樣咁長，每隻角都係直角（）。  
*面積公式係：S = a^2  
*周長公式係：P = 4a。
而長方形有相等嘅對邊同埋四隻直角。  
*面積公式係：S = ab，當中 *a* 同 *b* 係長度同闊度； 
*周長係：P = 2(a + b)。

## 三維形狀
基本嘅立體形狀有體積同表面積，常見例子包括**立方體**同**圓柱體**。

正方體有六個正方形嘅表面，每條邊長都係 *a* 咁多。  
*計表面積條式：A = 6a^2  
*計體積條式：V = a^3



圓柱體由兩個平行嘅圓形面同一塊曲面組成，如果底面半徑係 *r*、高係 *h*：
*表面積：A = 2\pi r(h + r)  
*體積：V = \pi r^2 h




立體模型係一種俾電腦用嘅模型，用嚟表示物件喺三維空間入便嘅形狀、大細同結構。喺電腦圖像同工程設計，立體模型幫到人以影像化嘅方式模擬現實世界物體，例如立方體可以代表盒、圓柱體可以代表樽或管。

## 複雜程度

形狀有複雜同簡單之分。簡單嘅形狀結構規則、邊界清晰、容易用數學公式定義。例如：
*圓形：由圓心距離相等嘅點組成；
*三角形、四方形、長方形；
*正方體、圓柱體等嘅基本立體。
相對嚟講，複雜又「有機」嘅形狀通常邊界不規則，出現好多微細嘅起伏。呢啲形狀望落往往比較似自然界嘅物體，例如雲、山脈、海岸線，又或者係植物嘅葉、動物身體嘅輪廓等有生命嘅嘢。喺電腦圖像工作上，時會用程序生成或者柏林雜音等嘅方法製造呢啲「自然」嘅形狀。相比之下，好似建築物等嘅人造物體，就較有可能會貼近正方體同圓柱體等簡單嘅基本形狀。

## 心理研究

認知心理學同視覺科學嘅研究，會探討人類點樣感知同理解形狀。

## 另見
* 幾何
* 空間
* 距離

## 引咗

## 資源
*
*Chang, D. and Park, J., 2022. Describing the geometric difference of architectural forms in three primary shapes of circle, triangle and square. *Journal of Asian Architecture and Building Engineering*, 21(1), pp.1-21，呢篇建築設計論文講到唔同類嘅建築喺形狀特性上有異，並且討論有邊啲方法可以量化呢種差異。
莫亞

**莫亞**可以係：
* 卡路士莫亞：西班牙網球員。
* 路易斯莫亞：西班牙退役賽車手。
* 盧卡斯莫亞：阿根廷足球員。
* 莫亞高爾：北愛爾蘭醫學家。
* 莫亞亨達臣：澳洲音樂家。
* 莫亞 (加泰隆尼亞)：西班牙加泰隆尼亞嘅地名。
* 莫亞 (昆卡)：西班牙昆卡嘅地名。
* 莫亞 (拉斯帕爾馬斯)：西班牙拉斯帕爾馬斯嘅地名。
* 莫亞區：秘魯嘅地名，喺加那利群島。
莫亞 (加泰隆尼亞)

**莫亞**（；，）係西班牙加泰隆尼亞巴薩隆拿省嘅市鎮，有75.3km²咁大。

類:巴薩隆拿省
研究生

**研究生**係指攞到學士學位後繼續喺大學深造嘅學生，可以係讀碩士或者博士學位。

## 睇埋
*本科生
陳彥約墓

**陳彥約墓**（）係中國廣東廣州嘅一處墓葬，位置喺黃埔區九龍鎮楓下鶴頭紅近蠏莊地區。而家屬蘿崗區（今日嘅黃埔區北邊）文物。

## 史
個墓喺大宋時期起好。1994年重修過一次，後因一直冇人理而淪落成邋遢水同泥氹橫流、雜草叢生之地。後因有人喺2007年整闊蠏莊道路時發現呢個墓而加以保護。2009年8月13號俾蘿崗區人民政府宣佈列為文物。2010年重陽節期間，陳氏卅代傳孫過嚟拜祭祖先時而提出修補同維護工作，直到亞運閉幕後8日先至搞掂。

## 攷
* 告急 入粤始祖陈氏軝公千年古墓遭人为破坏
* 萝岗区各级文物保护单位名单及分布状况

類:廣州嘅墳場
類:黃埔區
本科生

**本科生**係指未攞到學士學位嘅學生，亦即係重讀緊學士學位課程。只要完成中學課程同順利考入學士課程，就已經係本科生，但一般都唔包括讀比學士低嘅高等教育課程，譬如副學士同高級文憑。

## 睇埋
*研究生
沙面賓館

**沙面賓館**（）係中國廣東廣州嘅一間星級酒店，1963年起好，位置喺荔灣區沙面南街52號（沙面西南邊近白天鵝賓館同沙面公園北門之間嘅位）。1963～1972年間用過**中南局第三招待所**嘅名。

酒店有4層樓，一共有45間客房，1間大會議廳，一間大茶樓同咖啡廳。

## 出面網頁
* 
* 有關介紹

類:廣州嘅酒店
類:荔灣區
類:沙面
費高

**費高**（，）係葡萄牙足球員，司職中場，2000年獲選歐洲足球先生（金球獎），2001年獲選世界足球先生。

## 出面網頁

* 
* Luis Figo | Real Madrid CF 

類:葡萄牙足球員
類:歐洲足球先生
類:世界足球先生
李華度

**李華度**（，），係巴西足球員，司職前鋒，1999年獲選歐洲足球先生（金球獎）同世界足球先生，花名「**李三腳**」。

## 出面網頁

類:巴西足球員

類:歐洲足球先生
類:世界足球先生
類:彭美拉斯球員
類:拉科魯尼亞體育會球員
類:巴塞隆拿球員
類:AC米蘭球員
類:奧林比亞高斯球員
雲巴士頓

**雲巴士頓**（，）係荷蘭足球員，司職前鋒，1988年、1989年、1992年獲選歐洲足球先生（金球獎），1992年獲選世界足球先生。

## 出面網頁

類:荷蘭足球員
類:歐洲足球先生
類:世界足球先生
類:阿積士球員
類:AC米蘭球員
白雲區第三人民醫院

係中國廣東廣州嘅一間二甲醫院，1957年開辦，有兩個院區，位置喺白雲區竹料同良田。

## 詳細位置
* 竹料總院：竹料竹料大街109號
* 良田分院：廣從五路1060號（105國道嘅2528.3km標記位）

## 史
* 1957年：醫院開辦，期間嗌過**竹料人民醫院**。
* 1987年：醫院改名做**白雲區竹料人民醫院**。
* 2003年11月18號：醫院正式升級，成為**白雲區紅十字會醫院**。
* 2008年10月：俾廣州市衛生局評為二級醫院。

類:廣州醫院
類:廣州市白雲區
廣州市芳村工人文化宮

，廣州當地簡稱做**芳村宮**，係中國廣東廣州嘅工人文化宮，1954年起好，位置喺荔灣區芳村陸居路9號（立白中心東門斜對面）。

間文化宮除咗有文化教育、體育、旅業、電影外影等項之外，重有帶羽毛球同籃球嘅體育館、乒乓波館、棋牌館、退休工人之家、教育培訓課室等活動陣地。

## 攷
* 相關介紹

類:廣州嘅工人文化宮
類:荔灣區
昆蟲學

**昆蟲學**（參見）係動物學嘅其中一個分支，專門用科學方法研究昆蟲綱諸物種嘅身體結構、分類、生態、演化以及同人類社會有咩關係。其學科內容橫跨野外調查、實驗、標本打理等嘅範疇。研究昆蟲學嘅學者就謂之**昆蟲學家**。

## 概論

昆蟲學喺現代生物學入面一般視為動物學嘅子領域，研究重點係以科學方法觀察同解釋昆蟲相關嘅現象，諸如係佢哋嘅形態結構、進化、行為模式、生態特性、同埋物種間嘅互動等等，亦會用研究所得嘅知識發展應用技術，譬如係研究點樣應對害蟲同埋保育昆蟲物種呀噉。

昆蟲學專職研究嘅係昆蟲（學名：*insecta*）。昆蟲日常生活常見嘅例子有蝴蝶（屬鱗翅目之下）、蜜蜂（膜翅目）、蟬（半翅目）同各式嘅甲蟲（鞘翅目）。某啲節肢動物喺生物分類上相似、但查實唔屬於昆蟲，譬如蜘蛛（蛛形綱）同蜈蚣（唇足綱）等，佢哋喺身體結構等方面都有明顯分別：最易見嘅係昆蟲通常有六隻腳，而蜘蛛就有八隻。不過呢啲動物往往同昆蟲關係密切，所以昆蟲學家好多時都會識少少關於呢啲動物嘅知識。

由生物多樣性角度睇，昆蟲廣泛被認為係地球上物種數目最多嘅分類單元：根據好多估算，動物物種入便有大約七至八成係昆蟲，整體物種數以百萬計（已知同未知加埋）。昆蟲有咁龐大嘅多樣性，令到昆蟲學成為研究生態網絡同物種形成等現象嘅重要窗口。

响理論框架方面，昆蟲學同生物學主流理論一脈相承，會使用進化論（自然選擇、性選擇、共同祖先等概念）嚟解釋昆蟲相關嘅現象。

## 生境

昆蟲嘅環境適應力出眾，幾乎喺所有生態系統都搵到佢哋嘅踪影，由光同營養都好匱乏嘅深洞，以至極端嚴寒嘅南極洲，都有原生嘅昆蟲物種。

昆蟲嘅食物來源都好多樣化：有啲係食腐嘅，會食動物嘅死屍，亦有啲係食齋，譬如係出名食農作物嘅蚜蟲噉，亦有啲係食肉嘅，會捕食其他昆蟲，當中某啲物種仲會表現出跨越獵物門類嘅捕食行為—例如某啲螳螂物種甚至有能力捕食細隻嘅鳥類同哺乳類。

## 應用

喺應用層面，昆蟲學亦涵蓋針對害蟲嘅研究：按常見估算，喺以百萬計嘅昆蟲物種當中，真正對人類有害嘅大約有五千種左右；呢啲害蟲可以破壞農作物或者對公共衛生造成危害。昆蟲學家亦會研究呢啲昆蟲嘅行為同其他特性，用所得嘅知識嚟建立應對害蟲嘅策略。

## 睇埋
*香港昆蟲
*澳門昆蟲
*進化論

## 引咗

## 參考

* Capinera, JL (editor). 2008. *Encyclopedia of Entomology*, 2nd Edition. Springer. 
* Davidson, E. 2006. *Big Fleas Have Little Fleas: How Discoveries of Invertebrate Diseases Are Advancing Modern Science* University of Arizona Press, Tucson, 208 pages, .


## 資源
*昆蟲科學，網上嘅開放昆蟲學教科書
宇宙學

**宇宙學**係哲學同物理學嘅其中一個分支，專門研究宇宙嘅起源、發展同命運，再探討埋人類喺宇宙嘅地位。
水文學

**水文學**係地理學嘅其中一個分支，專門研究地球表面嘅水，包括各種水體、水循環同埋水資源。
地震學

**地震學**係地球科學嘅其中一個分支，專門研究地震同相關現象，包括海嘯、板塊構造、火山運動。
地名學

**地名學**（）係地理學嘅其中一個分支，專門研究地名嘅起源、演變同意思。地名研究歷史悠久，中國東漢班固寫嘅《漢書・地理志》記載咗四千幾撻地名，仲說明咗部分地名命名原由同埋名稱演變；北魏酈道元寫嘅《水經注》，記載咗兩萬幾撻地名，有語源解釋嘅多達2,300幾處。
南邊路 (廣州海珠)

**南邊路**（）係中國廣東廣州嘅南北走向道路，喺海珠區南石頭，北邊從昌崗西路開始，一直向南去到廣紙北一路。

## 敘述
全長840m，闊12m，2車道。南泰路以北係雙向，南泰路以南凈畀南向北行。

## 經過嘅道路
條路從北到南排，**加粗**嘅字係主幹道：
* **[[昌崗路|昌崗西路]]**、**[[鶴洞大橋]]**（橋頂穿過，冇連埋一齊）
* 新南路
* 南泰路
* 廣紙北一路

類:廣州道路
類:海珠區
古生物學

**古生物學**係地質學同生物學嘅其中一個分支，專門透過地質（主要靠化石）去研究古代嘅生物。

古生物學係一門研究地球歷史上生命嘅學科，專門研究化石。化石係指植物、動物、真菌、細菌同單細胞生物嘅遺留物，被岩石物質取代或者保存喺岩石入面。古生物學家利用化石殘留物來瞭解各種已經絕種同現存嘅生物。化石可以提供關於生物嘅生活同環境嘅信息。

古生物學有多個分支學科，包括脊椎動物古生物學、無脊椎動物古生物學、古植物學同微古生物學，各個分支專注研究唔同類型嘅化石。

古生物學家可以通過研究化石嚟推斷生物嘅進化歷史，例如鯨魚係由陸地動物進化出嚟成。佢哋又可以利用化石來重建古代嘅環境同氣候，呢啲研究領域稱為古生態學同古氣候學。

古生物學嘅歷史可以追溯到古希臘同古羅馬時期，不過直到近代先被確立為一門獨立嘅學科。早期啲人對化石嘅認識有好多誤解，甚至有人認為係神話生物。

總括嚟講，古生物學係一門綜合性學科，通過研究化石嚟探索地球歷史上生命嘅演化同環境變遷。
南邊路 (廣州番禺)

**南邊路**（）係中國廣東廣州嘅東西走向道路，喺番禺石壁，西邊從頭廟路開始，一直向東去到大洲路。

## 敘述
全長240m，闊9m，雙向2車道。

## 經過嘅道路
條路從西到東排，**加粗**嘅字係主幹道：
* 頭廟路
* 大洲路

類:廣州道路
類:番禺
南邊路 (佛山)

**南邊路**（）係中國廣東佛山嘅西南-東北走向道路，喺順德陳村，西南邊從陳村大道開始，一直向東北去到安寧路。

## 敘述
全長450m，闊12m，雙向2車道。

## 經過嘅道路
條路從西南到東北排，**加粗**嘅字係主幹道：
* **[[陳村大道]]**
* 南邊橫路
* 醫院西路
* 公園南路
* 安寧路

類:佛山道路
類:順德
南邊路

**南邊路**可以係：
* 南邊路 (廣州海珠)：喺廣東廣州海珠區。
* 南邊路 (廣州番禺)：喺廣東廣州番禺區。
* 南邊路 (佛山)：喺廣東佛山順德區。
* 南邊路 (福州)：喺福建福州閩侯縣。
燕子崗路

**燕子崗路**（）係中國廣東廣州嘅道路，喺海珠區燕子崗，從鳳崗路開始，一直去到門口崗大街同埋燕崗街交界，成條路似喺第四象限，角度為60°嘅銳角噉。

## 名
條路因為喺燕子崗而改成噉嘅名。

## 敘述
全長644m，闊9～12m，雙向2車道。馬路分開咗南同埋冇方向兩條。

## 兩條燕子崗路嘅起點同終點
* 燕子崗南路：從鳳崗路開始，一直向西北去到江燕路同燕翔路嘅交界。
* 燕子崗路：從江燕路同燕翔路嘅交界開始，一直向東去到門口崗大街同埋燕崗街交界。

## 經過嘅道路
條路從西南到東北排，**加粗**嘅字係主幹道：
* 鳳崗路
* **[[江燕路]]**、**[[燕翔路]]**
* 門口崗大街、燕崗街

類:廣州道路
類:海珠區
洪德路

**洪德路**可以係：
* 洪德路 (廣州)：喺廣東廣州海珠區。
* 洪德路 (香港)：喺香港元朗。
* 洪德路 (南寧)：喺廣西南寧橫縣。
* 洪德路 (上海)：喺上海嘉定區。
洪德路 (香港)

**洪德路**（）係香港元朗區洪水橋一條直路，西北邊從青山公路洪水橋段開始，一直向東南去到洪順路。

## 附近建築
;學校
*天主教崇德英文書院
*可道中學（嗇色園主辦）
;住宅
*朗峰園
;公園
*洪德路休憩處

## 途經路線
;專線小巴
:32

類:元朗區街道
類:洪水橋
洪德路 (廣州)

**洪德路**（）係中國廣東廣州嘅南北走向主幹道，喺海珠區西北角，北邊從濱江西路開始，一直向南去到厚德路同埋工業大道北嘅交界。

## 名
路名源自舊時嘅洪德大街，個名出自民間傳說——洪聖布德。

## 敘述
全長605m，闊24～38m，雙向6車道，除咗同福西到濱江西路段係凈畀北向南行嘅4車道之外。

## 史
民國十七年（1928年），廣州市政府將條洪德大街整闊成條馬路，初期附近冇乜大橋同埋高架路。直到1967年，廣州地區為咗解決太少過江橋樑嘅關係而起咗條人民橋，將呢條路打通到沙面附近。2001年，道路除咗同福西到濱江西路段之外，其它位置嘅上空多咗條內環路出嚟。2015年初亦開通咗洲頭咀隧道將呢條路同芳村連埋一齊。

## 經過嘅道路
條路從西到東排，**加粗**嘅字係主幹道：
* **[[濱江路 (廣州)|濱江西路]]**
* 南華西路
* 同福西路
* **[[人民橋 (廣州)|人民橋]]**
* 厚德路、**[[洲頭咀隧道]]**、**[[工業大道 (廣州海珠)|工業大道北]]**

類:廣州主幹道
類:海珠區
石崗路

**石崗路**可以係：
* 石崗路 (廣州海珠)：喺廣東廣州海珠區。
* 石崗路 (廣州番禺)：喺廣東廣州番禺區。
* 石崗路 (惠州)：喺廣東惠州惠陽區。
* 石崗路 (信陽)：喺河南信陽固始縣。
* 石崗路 (紹興)：喺浙江紹興新昌縣。
* 石崗路 (馬鞍山)：喺安徽馬鞍山雨山區。
石崗路 (廣州海珠)

**石崗路**（）係中國廣東廣州嘅南北走向道路，喺海珠區石溪，南邊從丫髻沙－海珠體育園渡口開始，一直向北去到工業大道南。

## 敘述
全長1070m，闊10m，雙向2車道，但南箕路口以南段唔畀除摩托車外嘅機動車入去。

## 經過嘅道路
條路從南到北排，**加粗**嘅字係主幹道：
* 南箕路
* 博林路、候皇廟街
* **[[工業大道 (廣州海珠)|工業大道南]]**

類:廣州道路
類:海珠區
石崗路 (廣州番禺)

**石崗路**（）係中國廣東廣州嘅南北走向道路，喺番禺市橋，南邊從振興南路開始，一直向北去到市蓮路。

## 敘述
全長1530m，闊9m，雙向2車道，馬路分開咗南、北兩條。

## 石崗路嘅兩條道路，起點到終點
* 石崗南路：從振興南路開始，一直向北去到亞運大道。
* 石崗北路：從亞運大道開始，一直向北去到市蓮路。

## 經過嘅道路
條路從南到北排，**加粗**嘅字係主幹道：
* 振興南路
* 金達西路
* **[[亞運大道]]**
* **[[市蓮路]]**

類:廣州道路
類:番禺
石崗路 (惠州)

**石崗路**（）係中國廣東惠州嘅兩條東西走向道路，喺惠陽區，兩條都係西邊從白雲五路開始，一直向東去到石崗二巷。

## 敘述
全長107m，闊5m，唔畀行車。

## 經過嘅道路
條路從西到東排，**加粗**嘅字係主幹道：
* **[[白雲路 (惠州)|白雲五路]]**
* 石崗二巷

類:惠州道路
類:惠陽
廣東農工商職業技術學院

（）係中國廣東廣州嘅大學同學院，1952年開辦，有兩個校區。

## 兩個校區嘅詳細位置
*龍洞校區：天河區龍眼洞粵墾路198號
*中新校區：增城區中新鎮風光路393號

## 史
學校喺1952年開辦，初期嗌過**廣東農墾機務學校**，直到1984年開始舉辦大專學歷教育，2000年轉型成職業技術學院。2005年升格成全國高職優秀院校，2007年9月8號喺增城中新鎮新開咗個校區，2012年被定為廣東省示範性高職院校。

## 出面網頁
* 

類:天河區
類:增城
離岸流

**離岸流**（），又嗌**裂流**（），係種近海邊嘅水流，雖然樣似射束咁窄，但水流好勁，規律都垂直於海岸而且向外海流出去。佢亦係海灘最危險嘅殺手，好易出浪渦。主要由海灘地形、環流場、波浪同埋潮汐等綜合作用而形成。呢種水流多數喺冇任何準備情況下出現，喺任何天氣條件下都可以發生。

人一旦唔小心入咗離岸流，得好少機會可以游水返到岸邊，但自己求生時必須要先向平行於海邊嘅路線游出離岸流範圍。

類:海洋學
類:水體
類:潮汐
李敬忠

**李敬忠**（；；；）係中國大陸嘅見義勇為人物，雲南西雙版納景洪市人，2007年5月加入中國共產黨，同年12月25號開始參加公安工作。2015年被評為全國禁毒百城會戰先進個人獎同埋破案神人。

2016年11月4號中午，景洪市公安局禁毒大隊喺景洪景哈鄉調查緊單特大武裝販賣毒品案。李敬忠搵到毒品竇後，準備叉住嫌疑人時俾毒販猛咁開槍殺死咗，終年32歲。最後單案喺第二日成功破獲，4 名犯罪嫌疑人全部捉嗮。而佢嘅告別儀式喺同年月7號舉行。

## 攷
* 缉毒英雄李敬忠遗体告别仪式在云南景洪举行 ZAKER （2016-11-07）
* 云南32岁缉毒民警英勇牺牲 涉案嫌疑人全部落网 中国网 （2016-11-08）

敬忠
類:雲南人
類:中國共產黨員
類:見義勇為人物
2月30號

**2月30號**係正常公曆唔存在嘅日子，皆因2月喺平年得28日或者閏年有29日。不過，有啲地方短暫出現過呢個日子，譬如瑞典因為要將調整返去儒略曆，令佢哋嘅1712年有兩個閏日，所以就有2月30號。
訓典

**訓典**，先王訓示臣民，言辭輯匯成文，編成典籍，指導臣民點做，可謂法則。訓典有短文多篇，叫訓辭，訓典係可謂官學教本。訓典助人判斷邦國，係咪合乎道理。

## 攷
蓮塘營部第二食堂舊址

係中國廣東廣州嘅古建築，大清鴉片戰爭時期起好，位置喺黃埔區九龍鎮蓮塘村入面。而家屬蘿崗區（今日嘅黃埔區北邊）文物。

## 連出去
* 美丽乡村建设 萝岗年鉴（2014）

類:廣州古蹟
類:黃埔區
哈林 (紐約)

**哈林**（；，）係美國紐約曼克頓北邊嘅政區，雖然1920年代由非裔美洲人喺度定居而廣為人知，但初期係1658年由荷蘭人成立，名亦出自荷蘭嘅哈林。1873年被納入紐約嘅一部分。從1920年代開始，東哈林地區喺曼克頓有好高嘅暴力犯罪案發率。

## 註

類:曼克頓
衡陽電視台資訊頻道

（）係衡陽電視台嘅一間已經停止廣播嘅電視頻道，1999年12月28號開播，2016年11月3號19:00停播。

## 史

1999年12月28號，衡陽電視台方正式宣佈開播呢個頻道，開播期間以24個鐘形式，向衡陽嘅8個區縣市傳播財經、科教、同埋影視、觀眾互動環節啲嘢。

2016年11月3號晏晝，衡陽有線發佈咗份停播公告，話個台接上級有關部門通知，連同生活頻道一齊停播，原先嘅都市頻道改名做公共頻道。當晚新聞結束後，頻道信號變成黑屏帶「停播」字樣嘅畫面。第二日，當地嘅有線電視將資訊頻道同生活頻道變成雪花畫面，而網上嘅直播信號都落埋架。

## 註

類:衡陽電視台
類:停播咗嘅電視台或頻道
株洲電視台公共頻道

（）係株洲電視台一間電視頻道，2004年6月21號開播2024年3月19號停播。

## 史
2004年6月21號，株洲電視台方經廣電總局（今日嘅國家新聞出版廣播電影電視總局）批准而正式宣佈開播呢個頻道，開播期間向株洲地區同鄉下，重有株洲周邊城市地區傳送節目信號。

2024年3月19號，株洲電視台方喺未向觀眾咨詢情況下而宣佈停播呢個頻道，目前當地有線同埋網上直播信號都變成測色板界面。

## 註

類:株洲電視台
類:停播咗嘅電視台或頻道
南嶺交通頻道

（）係郴州電視台嘅一間已經停止廣播嘅電視頻道，2013年9月9號開播，2016年11月3號19:00停播。

## 史

2013年9月9號，郴州電視台方為咗創建國家模範城市嘅關係而正式宣佈開播呢個頻道，當日喺北湖區五嶺廣場搞咗個特別儀式嚟慶祝頻道開播。播放內容多數圍繞交通廣播做對外宣傳。

2016年11月3號晏晝，電視台方根據國家新聞出版廣播電影電視總局同埋湖南省新聞出版廣播電影電視總局發佈嘅通知而宣佈，頻道喺當日19:00停播。個頻道原先比較多人睇嘅《睛彩報道》調到公共頻道入面播出。停播當日19:00，頻道畫面變成停播公告一直到冇喐過。4日後，電視信號畫面亦被切斷，網上嘅直播信號都落埋架。

## 註

類:郴州電視台
類:停播咗嘅電視台或頻道
黃鶴樓

**黃鶴樓**，係喺中國湖北武漢武昌嘅樓閣，江南三大名樓之一。座樓最早喺三國時代東吳黃武二年（223年）就已經起咗，而家存在嗰座係1985年起好。
中新廣州知識城

（），簡稱**中新知識城**，係中國廣東廣州嘅現代化知識園區，喺黃埔區北邊，西北從鳳尾附近嘅產業園開始，一直向東南去到廣河高速附近。佢係繼中新天津生態城同埋中新蘇州工業園後，第三個由中國同埋星加坡政府開發嘅合作園區項目。

## 歷史
2008年北京奧運舉辦之前，嗰時中新廣州知識城範圍都屬經濟落後嘅山旮旯地方。直到2008年9月，中共中央政治局委員、廣東省委書記汪洋帶咗代表團去星加坡，訪問咗總理李顯龍，重提出要起個標誌性專案。2009年3月24號，汪洋書記同星加坡國務資政吳作棟等人一齊，睇到廣州開發區管委會同星加坡吉寶企業集團簽咗份備忘錄而開搞知識城，但嗰時重未揀邊度起，隨後規劃喺蘿崗區北邊近從化同增城一帶起。

2010年12月25號正式成立管委會嚟搞開發事項。2011年9月15號成立埋投資開發有限公司搞有關知識城嘅開發。2012年3月8號開始奠基，位置率先揀喺何棠下村嘅騰飛園附近。2013年10月29號正式開搞主城區。

## 入駐機構
家下入駐咗知識城嘅機構有：
*寶潔公司
*萬全藥業
*廣東食品與生命健康研究院
*廣東生命健康研究有限公司

## 註同攷
;註

;攷
何志欽

**何志欽**（）係臺灣經濟學者，做過國立臺北大學校長、財政部部長、國立成功大學副校長，國立臺灣大學經濟學系系主任等職。阿爺何蔚係中華民國第一屆司法院大法官；阿爸何任清做過臺灣最高法院庭長。

## 學歷
*1974年 國立臺灣大學經濟學系畢業
*1987年 美國密芝根大學經濟學博士

## 經歷
*1988年 - 1990年 美國聯邦司法部國家量刑總署資深經濟學家
*1990年 - 1998年 美國聯邦財政部國稅總局資深經濟學家
*1998年 - 2003年 美國聯邦財政部國稅總局首席經濟學家
*2003年 - 2006年 國立臺灣大學經濟學系教授
*2004年 - 2006年 國立臺灣大學經濟學系系主任
*2006年 - 2008年 財政部部長
*2009年 - 國立成功大學社會科學院院長
*2011年 - 國立成功大學副校長
*2015年6月5日 - 經國立臺北大學校長遴選委員會公告選定為新任校長
*2016年11月8日 - 因病喺台大醫院逝世，享年64歲

## 發現腎臟腫瘤，摘除左腎
2007年過年前檢查發現腎臟腫瘤，2月24號喺台大醫院做手術摘除左腎。

## 立委闖民宅，何請辭下台
2008年總統大選期間，3月12號，立法委員費鴻泰等人喺立法院質詢時，質疑第一金控出租畀謝長廷競選總部嘅所在大樓，出租部分係一到三樓，但係頂樓有違法使用嘅可能性。當日下晝費鴻泰、陳杰、羅明才同羅淑蕾等四位立委，迫財政部長何志欽、第一金控總經理黃獻全等人前往謝總部會勘。惟四位中央民意代表並無司法權限，噉做引發立委私闖民宅，影響社會觀感，一度令馬蕭配民調支持度下滑。3月13號何志欽以當日立委嘅強迫行動有損政務官風骨。為維護政務官尊嚴，何請辭財政部長獲准。

## 參考

## 出面網頁
*何志欽簡介

|-

|colspan="3" style="text-align:center;"|** [[行政院]]**
|-

類:臺灣大專院校校長

類:祖籍廣東
加多利山

**加多利山**（英文：Kadoorie Hill），又寫做**嘉多利山**、**嘉道理山**，舊時叫**大石鼓**，係香港九龍旺角東面一座山，南面係亞皆老街，西面係港鐵東鐵綫旺角東站，北面係太子道西。而家嗰度係九龍一個傳統豪宅區。

舊時有大石鼓觀音廟，及後搬到旺角山東街，麥花臣球場對面。

## 出名建築
*拔萃男書院
*中華電力總部舊址
佐雲尼·費列羅

（，；）係意大利生意人，皮耶蒙法里利亞諾人。1997年，佢同阿哥彼得費列羅一齊做費列羅公司行政總裁，2011年4月彼得意外身亡之後單獨做行政總裁。2016年5月佢有242億美金身家。

## 註

## 出面網頁
*Ferrero.it, Sito ufficiale
*Storiaindustria.it
* 
* 

類:有錢人
借方

**借方**係喺複式簿記嗰度左邊記數嘅地方，佢嘅對應字係叫做貸方。

## 睇埋
*簿記
舂坎角

**舂坎角**，又寫做**舂磡角**，舊時叫**舂磑**，係香港港島南區赤柱西面一個地方，而家嗰度係一個豪宅區。

大明時《粵大記》載有舂磑，喺現時舂坎角最早文獻。

## 出名地方
*舂坎灣
*舂磡角慈氏護養院
費列羅氏

**費列羅氏**（；**Ferrero**，，）係意大利同西班牙嘅姓氏。意大利姓氏源自皮耶蒙，西班牙姓氏源自「鐵匠」（）一詞。

## 出名嘅人
*環·卡路士·費列羅（1980～）：西班牙網球員。
*佐雲尼·費列羅（1964～）：意大利實業家，佛列羅公司繼承人。
*彼得費列羅（1963～2011）：意大利實業家，佛列羅公司繼承人。
*馬田費列羅（1947～）：美國男演員
*愛德華費列羅（1831～1899）
*環·費列羅（1918～1958）：西班牙健美家。
*羅倫索·費列羅（1951～）：意大利實業家。
*米契爾·費列羅 (富豪)（1925～2015）：意大利朱古力富豪。
*米契爾·費列羅 (神父)（1967～）：意大利作家同神父。

類:西班牙人名
類:意大利人名
侵大樓

**侵大樓**（）係美國紐約市曼克頓中城嘅一座大廈，由美國生意人當勞侵起，做佢旗下嘅侵集團嘅總部。大樓1983年起好，高202米，有58層。

類:曼克頓
侵國際酒店

**侵國際酒店**（）係美國伊利諾州芝加哥嘅一座酒店，由美國生意人當勞侵起。酒店2009年起好，高423米，有98層。
廣州衛生職業技術學院

係中國廣東廣州嘅技校，1902年成立，有四個校區。呢間學校係全廣州地區最早開辦嘅技校。

## 校區
*越秀校區：越秀區人民北路604號
*白雲校區：白雲區江高鎮廣花二路802號
*天河校區：天河區漁沙坦漁東路西坑大街1號
*從化校區：從化區江埔街道大江路18號

## 校服色

;短袖
*衫：，領帶邊，左右對稱，有領有紐扣。
*褲：，兩邊帶上下嘅平行四邊形花紋。
;長袖
*衫：相間，左右對稱，有領有紐扣。領，袖口帶兩條線，兩個袖近格肋底各有兩條嘅花紋。
*褲：，兩邊有嘅中等厚度線。

平時嚟講，啲學生有時唔着校服出入學校時，保安都唔會同你追數。但一到大型集會當日會統一着校服。

## 史
* 1902年：學校成立，初期嗌過**廣東女醫學堂**。
* 1905年：改名做**夏葛女醫學校**。
* 1912年：改名做**私立夏葛醫學校**。
* 1930年：改名做**私立夏葛醫科學院**。
* 1934年：改名做**端拿護士學校**，但重用「私立夏葛醫科學院」個名。
* 1936年：受到夏葛醫科學院被撤銷嘅影響，學校繼續用「端拿護士學校」嘅名繼續辦學。
* 1939年：改名做**廣州端拿高級護士職業學校**。
* 1952年：改名做**廣州市第二護士學校**。
* 1954年：將廣州市紅十字會護士學校併入嚟。
* 1955年：改名做**廣東省廣州第二護士學校**。
* 1958年：同廣東省廣州第一護士學校合併，成為**廣東省廣州護士學校**，同年將學校部分位置改成廣州市第一人民醫院護士學校。
* 1959年：廣州市第一人民醫院護士學校更名廣州市第一人民醫院衛生學校
* 1980年：同廣州市六二六醫科大學、廣州市第一衛生中等專業學校合併，成為**廣州市衛生學校**。
* 2005年：將廣州護士學校併入嚟，同年同廣州醫學院簽約，組成**廣州醫學院護理學院**。
* 2010年：學校同部分從化縣衛生學校改組成廣州醫學院衛生職業技術學院。
* 2016年：學校改組成**廣州衛生職業技術學院**。

## 連出去
* 夏葛醫科學院嘅歷史
* 广州卫生职业技术学院嘅历史

類:廣州技校

類:廣州市白雲區
類:天河區
類:從化
係族

**係族**（；；客家白話字：He-chhu̍k）係越南文對客家族羣嘅稱呼，可以指：
*對𠊎族人嘅別稱
*對華族中嘅客家人嘅別稱
楓園下

**楓園下**，亦寫**楓園廈**，喺帽峰山北麓嘅九佛片丘陵地帶，係屬廣州市黃埔區九龍鎮楓下行政村管嘅村。楓園下佔地12.8km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。2010年開始，呢個村被劃分屬中新知識城嘅一部分。2015年9月開始屬黃埔區九龍鎮楓下村。

世居村民多數姓馬。南宋時期，始祖馬地龍帶住馮氏、阮氏由新會金紫街遷入。2015年年尾，戶籍人口約莫7300。居民都係漢族，屬廣府民系。

## 古蹟

## 交通
*地鐵：楓下站

## 攷

類:中新知識城
美蘭妮亞侵

（；）係美國總統當勞侵嘅第三任兼當今老婆，南斯拉夫斯洛文尼亞州新美斯托（今日嘅斯洛文尼亞東南斯洛文尼亞統計區新美斯托）人，曾經喺美國做模特兒。

## 出面網頁

*Official website (archived March 1, 2012)
*Profile at Office of the President-Elect
邁克朋斯

**邁克朋斯**（；，；傳媒慣用譯名：**彭斯**；）係美國副總統（2017至2021年），印第安娜州哥倫布人，屬美國共和黨，做過印第安娜州州長。

## 出面網頁
伊凡卡侵

**伊凡卡侵**（；）係當今美國總統當勞侵個二女，阿媽係伊凡娜侵。佢曾經喺美國做模特兒，而家係美國總統助理。比起佢阿爸，伊凡卡係侵家族入面比較受公眾歡迎嘅一位。

類:美國女模特兒
伊凡娜

**伊凡娜**（；，）係源自斯洛伐克嘅女仔名，屬伊凡嘅女仔變形。

## 出名嘅人
* 伊凡娜 (歌手)：保加利亞歌手
* 伊凡娜侵
* 伊凡娜彼得絲：塞爾維亞作詞家。
* 伊凡娜米蘇拉：克羅地亞模特。

類:斯洛伐克人名
伊凡卡

**伊凡卡**可以係：
* 伊凡卡·侵
* 伊凡卡·博諾娃：退役嘅保加利亞田徑運動員。
* 伊凡卡·克里斯托娃：退役嘅保加利亞射擊運動員。
伊凡娜 (歌手)

**伊凡娜**（；，；）係保加利亞嘅流行女歌手，布爾加斯省艾托斯人，1999年出道。佢亦係保加利亞最高產嘅其一流行民族樂歌手。

## 出面網頁
* Ivana at the catalogue of Payner music
* The official forum of Ivana
*  Professional photos of Ivana

類:女歌手
類:保加利亞歌手
致命復活

《**致命復活**》（英文：**Dead Wrong**）係香港電視廣播有限公司拍攝製作嘅時裝懸疑、驚悚、犯罪電視劇，用單機拍，由郭晉安、萬綺雯、黃德斌同王浩信領銜主演，並由朱晨麗、何雁詩同譚凱琪聯合主演，編審吳肇銅，監製林志華。

呢套劇喺越南胡志明市攞景，故仔透過男主角畀人綁架10年，後獲救同進行報復，帶出人性嘅醜惡。
貸方

**貸方**係喺複式簿記嗰度右邊記數嘅地方，佢嘅對應字係叫做借方。

## 睇埋
*簿記
梁婉微

**梁婉微**（**Milky Leung**，）係香港女模特兒，亦係前香港女子組合Super Gear其中一位成員，2016年參選viuTV選美節目《美選D.n.A》，入圍廿強。佢以前讀中華基督教會協和小學（2001年上午校畢業）同埋迦密中學（2006年畢業）。喺2017年開始做宏利保險九龍南區財務策劃經理。

## 演出作品
### 電影
*2007年：《七擒七縱七色狼》
*2014年：《奇緣灰姑娘》
*2014年：《男人唔可以窮》
*2017年：《拆彈專家》

### 電視節目（[[viuTV]]）
*2016年：《美選D.n.A》參賽者
*2017年：《晚吹—男人講嘢》演出者
*2017年：《開工》主持
*2017年：《譚校長·談欣賞》（第7集演出）
*2018年：《G-1格鬥會2》參賽者

## 參考
伊凡娜侵

**伊凡娜侵**（，；）係美國總統當勞侵嘅頭一任老婆，捷克斯洛伐克莫拉維亞兹連（今日屬捷克）人，曾經喺美國做模特兒。佢幫當勞侵生咗三個仔女：大仔細當勞侵、二女伊凡卡侵同三仔艾力。
宏恩基督教學院

**宏恩基督教學院**（，通稱：宏恩學院），香港一專上學院，根據《專上學院條例》喺2015年7月14號成立。現任校長係恒生管理學院前校長崔康常。

## 校舍
學院校舍位於九龍石硤尾偉智街5號，曽經俾嘉智學校、香港大學專業進修學院（石硤尾教學中心）同香港城市大學專業進修學院（SCOPE石硤尾教學中心）用過，嗰度同時亦係香港神召會石硤尾堂嘅堂址。

## 願景同核心價值
### 願景
呢間學院嘅願景係成為提供博雅同專業教育嘅私立基督教大學，培育具備能力同愛心嘅僕人領袖，服務中國同世界各地。

### 核心價值
呢間學院強調 C.H.R.I.S.T. 嘅價值，即係：
*C：承擔（Commitment）
*H：謙卑（Humility）
*R：堅毅（Resilience）
*I：誠信（Integrity）
*S：服侍（Service）
*T：團隊合作（Teamwork）

## 院系同課程
### 商學院
*服務管理榮譽學士課程
*轉化型商業管理高級文憑課程

### 心理學院
*心理學榮譽學士課程
*心理及輔導學高級文憑課程

### 社會工作學院
*社會工作榮譽學士課程

### 幼兒教育學院
*幼兒教育高級文憑課程

### 基督教事工學院
*基督教事工高級文憑課程

### 通識教育學院
*大學基礎文憑課程

## 爭議
### 持續營運能力成疑
2017-2018學年，宏恩基督教學院本學年只取錄21名大一生，自2015年開校至今更一直出現財政赤字，2015年度財政更錄1,881萬虧損，持續營運成疑。

### 四高層登報宣佈辭職風波
根據東方日報報導宏恩基督教學院爆高層劈炮潮，開校功臣之一、社會工作學院院長關銳煊、心理學學院院長伍錫洪、發展及傳訊處處長林小麗及素質保證總監孫秀坤集體請辭，更爆出校方行政三宗罪，包括以校長崔康常為首的行政架構權力過大，影響學術自主，學術副校長又長期「隱形」，與教員缺乏溝通，部分教學所需的電腦軟件更遲遲未添置。

## 參考

## 出面網頁
*
*
*
圓通速遞

**圓通速遞**（；；）係中國大陸嘅私營企業，2000年5月28號成立，主要業務係快遞同物流，係中國快遞行業前三甲之一。總部喺上海青浦區華新鎮華徐公路3029弄28號。

家陣圓通喺中國大陸好多個城市有佢嘅配送網點，2009年喺香港同澳門成立咗佢嘅分公司。2010年組建咗上海圓通物流，2016年3月23號成為上市公司。

## 註

## 出面網頁
* 

類:上海公司
類:速遞公司
類:青浦區‎
李安納哥亨

（；）係加拿大嘅唱作人、音樂人、詩人及小說家，魁北克省西山人。佢嘅作品多數講到宗教、孤獨、性同權利。哥亨先後獲選入加拿大音樂名人堂同創作名人堂、美國搖滾名人堂嘅同時，重攞過加拿大最高平民榮譽——加拿大勳章同埋魁北克民族勳章。

2016年11月7號，佢喺加州洛杉磯因患癌症死咗，終年82歲。

## 註

## 出面網頁

* 
*
*
* 
* 
* 
* 

類:加拿大男歌手
類:詩人
類:癌死者
亞美尼亞人

**亞美尼亞人**係發源自亞美尼亞嘅一個族群，估計全球約莫有6到8百萬人，主要用亞美尼亞文。
波斯人

**波斯人**係發源自波斯嘅一個族群，估計全球約莫有5千萬人，主要用波斯文。
格魯吉亞人

**格魯吉亞人**（，ქართველები）係發源自格魯吉亞嘅一個族群，估計全球約莫有4百萬人，主要用格魯吉亞文。

## 攷
捷克人

**捷克人**係發源自捷克嘅一個族群，估計全球約莫有1,000到1,200萬人，主要用捷克文。
克里米亞韃靼人

**克里米亞韃靼人**，簡稱**克里米亞人**，係韃靼人嘅其中一個族群，發源自克里米亞，估計全球約莫有50到650萬人，主要用克里米亞韃靼文。
大洲 (搞清楚)

**[[大洲]]**係好大又連住嘅陸地，重可以係：
;香港
*大洲 (果洲群島)
*大洲 (大浪灣)
*大洲 (西貢海)
;澳門
*大洲 (澳門)
;日本
*大洲 (日本)，日本愛媛縣一市
大洲 (澳門)

**大洲**係澳門一個已經消失咗嘅島。呢個島本嚟喺澳門路環東北面，不過喺1990年因為填海而消失咗，而家同路環連埋一齊。
球形紅血球增多症

**球形紅血球增多症**（**Spherocytosis**），全名**遺傳性球形紅細胞增多症**（**Hereditary spherocytosis**），係一種會導致紅血球細胞骨架缺陷嘅遺傳病，病徵係紅血球體積變細，形狀變做球形，同埋易碎。
內爾斯普雷特機場

**內爾斯普雷特機場**（，）係南非尼爾斯普魯特一個飛機場。佢嘅功能而家已經多數畀附近嘅克魯格姆普馬蘭加國際機場取代咗。

類:機場
類:普馬蘭加
卡羅西格納尼

**卡羅西格納尼**（**Carlo Cignani**，），係意大利巴洛克時期畫家，屬波倫亞學院派同弗利美術學院派。
華倫西亞 (菲律賓)

**華倫西亞**（**Valencia**），又叫**華倫西亞城**（**City of Valencia**），係菲律賓棉蘭老島布基農省一座城，2015年人口約19萬，面積587.29平方公里。呢座城喺1961年1月16號起，喺2000年1月6號升格做市。
巴列姆期

**巴列姆期**（**Barremian**）係白堊紀早白堊世六個期入面嘅第四個期嘅地質年代，時間係129.4 ± 1.5 百萬年前到 125.0 ± 1.0 百萬年之前。個名嚟自呢個地質年代嘅典型地點法國普羅旺斯-阿爾卑斯-蔚藍海岸上普羅旺斯阿爾卑斯省巴列姆（法文：Barrême）。
文員

**文員**，中國大陸又叫**書記員**，係一間機構入面負責基本文書工作嘅白領人員，通常係最低級嘅。文員可以跟佢負責嘅職務再細分，譬如資料輸入文員、零售文員。
比溫巴

**比溫巴**（）係盧旺達北方省奇甘比縣一座城，係北方省同甘比縣嘅首府。呢座城面積48平方公里，2015年有人口70,593。
## 參攷

類:盧旺達城市
無線電導航

**無線電導航**係用無線電去確定一樣郁緊嘅嘢喺地球上嘅位置嘅技術，而家最常用嘅無線電導航技術就係全球定位系統。
CUP媒體

**CUP媒體**（**CUP Media**）係香港一個網絡媒體，2016年1月正式開張，前身係2001年到2015年出版嘅《茶杯雜誌》（CUP Magazine）。

## 出面網頁
*CUP媒體
*
端傳媒

**端傳媒**（**Initium Media**）係一個網絡媒體，2015年8月3號響香港正式開張，執行主編係香港媒體人張潔平，2021年8月3號創辦六週年嗰陣決定將總部搬去星加坡。

## 出面網頁
*端傳媒
*
希莫加

**希莫加**（**Shimoga**）係印度一座城，喺卡納塔克邦東部，係希莫加縣首府，面積70.01平方公里，2011年有人口322,505。

類:卡納塔克邦
開路電壓

**開路電壓**係指當無外部負載（外電路斷開）嗰陣兩極之間嘅電壓。兩極之間無外部電流，但可能重有內部電流嘅存在。
伊瓜蘇瀑布

（）係巴西同阿根廷一個大瀑布，喺巴西巴拉那州同阿根廷邊界嘅伊瓜蘇河流域。佢既係世界自然遺產，又係世界最闊嘅瀑布。同維多利亞瀑布、尼亞加拉瀑布一齊叫「世界三大瀑布」。

## 概況
伊瓜蘇瀑布高60米至82米，闊4公里，每秒注入600萬公升水量，可以填滿二千個奧運比賽規格嘅游泳池。人哋嗌佢做「魔鬼撒旦嘅喉嚨」。

## 出面網頁

*Foz do Iguaçu (Brazilian government site, in Portuguese)
*Cataratas del Iguazú (Argentine government site, in Spanish)
*Iguazu Falls Travel Information (English website)
*Greatest Places: Iguazu Falls page
*Iguazu Falls at UNESCO World Heritage Centre site

類:地球之最
廣州市信息工程職業學校

係中國廣東廣州嘅技校，1963年成立，有四個校區，分別喺荔灣區、白雲區、天河區入面。

## 校區
*荔灣校區：荔灣區芳村長堤街69號
*同和校區：白雲區同和沙太北路965號
*天河校區：天河區五山東莞莊路231號
*黃石校區：白雲區機場路2099號

## 校服色

;短袖
*衫：，領同袖口帶邊，左右對稱，有領有紐扣。
*褲：，兩邊有嘅中等厚度線，正面有明顯突出嘅線骨。
;長袖
*衫：
*:（V字花紋款）相間，左右對稱，領，袖口純，兩個袖近格肋底各有個嘅銳角V字花紋，正面重有嘅V字，但中間窄兩邊闊。
*:（正白兩方款）相間，左右對稱，領，袖口純，兩個袖近膊頭位各有個嘅長方花紋。
*褲：
*:（V字花紋款），兩邊有嘅細線。
*:（正白兩方款），兩邊褲袋位有兩個嘅不規則四邊形同一個嘅直角三角形。

## 史
學校喺1963年開辦，2005年，廣州市教育局為咗整合教育資源而將廣州市無線電中等專業學校、廣州市化工中等專業學校，及廣州市信息技工學校、廣州市無線電技工學校等4間蔴雀學校合併。2014年4月21號同中興通訊簽約而成為合作夥伴。

## 註

## 出面網頁

* 
* 
* 

類:廣州技校
類:荔灣區
類:廣州市白雲區
類:天河區
智利海嶺

**智利海嶺**係太平洋東南一個海嶺，喺南美洲西岸智利對出，納斯卡板塊同南極洲板塊之間，西面接住東太平洋海嶺。
東太平洋海嶺

**東太平洋海嶺**係太平洋東部一個海嶺，喺南美洲西面，佢西面係太平洋板塊，東面係北美洲板塊、里維拉板塊、科科斯板塊、納斯卡板塊同南極洲板塊，東南面接住智利海嶺。
大西洋中洋脊

**大西洋中洋脊**係大西洋中間嘅中洋脊，東面係歐亞大陸板塊同非洲板塊，西面係北美洲板塊同南美洲板塊。
西南印度洋海嶺

**西南印度洋海嶺**係印度洋西南一個海嶺，喺非洲南岸對出，非洲板塊同南極洲板塊之間。
姐姐

**姐姐**可以係指：

* 家姐：一個人同一個阿爸或者阿媽生而又比自己年齡大嘅女性。
* 葉劉淑儀：香港部份網民對佢嘅暱稱
* 姐姐 (歌曲)：台灣歌手謝金燕歌曲，有啲台灣人亦會以『姐姐』稱呼謝金燕。
* 《復仇血天使》：2019年韓國電影，中國譯《姐姐》
IUPAC命名法

**IUPAC命名法**係理論化學和應用化學國際聯會（IUPAC）規定對化學物質嘅改名規範，主要分做有機化學（藍皮書）同無機化學（紅皮書）兩大範疇。
甲醇

**甲醇**（，**Methanol**）係最簡單嘅醇。雖然氣味同乙醇似，但有劇毒唔飲得，可以做溶劑或者燃料。

類:有毒物品
1-丙醇

**1-丙醇**（**1-Propanol**），IUPAC命名法叫**丙-1-醇**（**Propan-1-ol**）係有三個碳原子嘅直鏈醇，由一氧化碳同氫合成甲醇時嘅副產物。
丙醇

**丙醇**（英文：**Propanol**）（分子式：C3H7OH）係有三個碳原子嘅醇，有兩種：
* 正丙醇 (1-丙醇)：CH3CH2CH2OH
* 异丙醇 (2-丙醇)：(CH3)2CHOH

## 睇埋
* 環丙醇
* 其它化學式都係C<sub>3</sub>H<sub>8</sub>O嘅化合物
太平洋-南極海嶺

**太平洋-南極海嶺**係太平洋南部一個海嶺，喺南極洲北岸對出，太平洋板塊同南極洲板塊之間，北面接住東太平洋海嶺。
印度洋中洋脊

**印度洋中洋脊**係印度洋西部嘅中洋脊，喺印度半島同非洲之間，東面係印度-澳洲板塊，西面係非洲板塊。
摩闊崴

**摩闊崴**（）係外滿洲西南嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄（而家係俄羅斯）。

## 攷
土拉子

**土拉子**（；）係外滿洲西南嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄，1972年改成俄文名。

## 攷
雅克薩

**雅克薩**（俄文：**Албазино́**）係外滿洲西部嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
尼布楚

**尼布楚**（俄文：**Не́рчинск**）係外滿洲西面嘅城市，依家係歸俄羅斯外貝加爾邊疆區管。呢度舊時係大清領土，因1860年《中俄北京條約》割畀沙俄。

1689年，大清同沙俄喺呢度簽《尼布楚條約》。
西南岔

**西南岔**，俄文譯名**切列姆沙內**（俄文：**Черемшаны**），係外滿洲東南嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。

## 參考
陳銀寶

**陳銀寶**（；；）係退役嘅中國男子籃球員，上海人，司職後衛，1960～1970年代間效力過上海隊重做埋絕對主力隊員，期間做過中國籃球隊嘅隊長，同賈欽昇、張宏達、周民鎬、大潘4位隊員一齊，形成「上海籃球五猛人」嘅稱呼。退役後重長期做過上海男籃嘅主教練、上海市體育局訓練處處長，同埋上海市籃球協會主席。期間幫過上海隊攞過中國大陸比賽嘅冠軍而成為上海籃球獲獎第一人。

陳銀寶喺2016年11月10號06:56（UTC+8）喺上海死咗，終年77歲。

## 攷
* 上海男篮名宿因病去世享年77岁 曾任男篮队长 鳳凰網 （2016-11-10）
* 前男篮队长上海市篮协主席陈银宝逝世 享年77岁 搜狐CBA （2016-11-10）

銀寶 
類:上海人
類:中國籃球員
分流

**分流**，係香港大嶼山西南面一個地方，屬南大嶼郊野公園範圍。嗰度可以望到嚟自珠江嘅黃泥水同清澈嘅海水分開流。

## 出名地方
*分流炮台
*分流石圓環

## 海灣
*分流廟灣
*分流東灣
*分流西灣
特林 (外滿洲)

**特林**（俄文：**Тыр**）係外滿洲東北面嘅地方，依家係歸俄羅斯哈巴羅夫斯克邊疆區管。呢度明代叫做奴兒干城，大清時係中國領土，因1860年《中俄北京條約》割畀沙俄。
圖里羅格

**圖里羅格**（俄文：**Турий Рог**），中文名叫做**快當別**，係外滿洲西南嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
米埔

**米埔**，係香港新界元朗區西北面一個地方，主要係塊濕地，叫**米埔濕地**，有好多嚟自華北到西伯利亞嘅候鳥經過呢度，畀政府劃做**米埔自然護理區**，重被列入《國際重要濕地名錄》。
枕頭洲

**枕頭洲**，係香港新界西貢區一個島，喺西貢半島南面，大鏟洲、橋咀洲北面，西貢海入面。島形有幾分似枕頭。
西貢海

**西貢海**，係香港新界西貢區一個海域，喺西貢半島南面西貢市對出，外面有滘西洲同牛尾海，入面主要嘅島包括橋咀洲、炸魚排、枕頭洲等等。
炸魚排

**炸魚排**（**Cha Yue Pai**），係香港新界西貢區一個島，喺西貢半島南面，西貢海入面。個島無人喺度住。
炸魚

**炸魚**係用食油油炸魚肉。整法係先將魚肉上麵粉（有啲會落香草或者香料），炸熟後點茄醬、他他醬或者沙律醬食。

## 相關嘢食
*炸魚薯條
*魚手指
*松子桂花魚
*炸魚皮
灣仔半島

**灣仔半島**，簡稱**灣仔**，又叫**南風半島**，係香港新界西貢區一個半島，喺西貢半島北面，大灘海同海下灣之間，近南風灣。

類:西貢半島
赤柱半島

**赤柱半島**，係香港港島南區一個半島，喺赤柱灣同大潭灣之間，上面主要有赤柱、馬坑、舂坎角等等。
塱原

**塱原**，係香港新界北區西北面一個地方，主要係塊濕地，叫**塱原濕地**，有落馬洲支線鐵路隧道穿過地底。
黃泥涌水塘公園

**黃泥涌水塘公園**，香港公園之一，遊樂場之一，喺黃泥涌大潭水塘道，英文叫**Wong Nai Chung Reservoir Park**。行政上歸南區。設施有緩跑徑、健身徑、划艇公園。前身係**黃泥涌水塘**，一八九九年用到一九八六年。而家由康樂及文化事務署管。

## 出面網頁
* 官方網頁
元朗舊墟

**元朗舊墟**（），係香港新界元朗區東北一條鄉村，而家屬十八鄉一部份，舊時係新界主要嘅墟。

## 鄉村
*西邊圍
*
*
*
*英龍圍
*
*
*山貝村
*

## 出名地方
*同益棧
*晉源押
*元朗舊墟大王廟
*玄關二帝廟

## 睇埋
*
淘寶網

**淘寶網**（；），簡稱**淘寶**，係中國大陸最受歡迎嘅網上購物平臺，亦係阿里屬下嘅網站。2003年5月10號由馬雲一手創辦，總部喺浙江杭州餘杭區文一西路969號西溪園區入面。佢主要同中國大陸、香港、澳門、臺灣同埋國外華人社區搞購物業務。

佢亦係家下世界範圍較出名嘅電商交易平臺之一，旗下網站重有天貓同埋一淘網。

## 支付寶

淘寶網屬下嘅支付寶係畀錢找數用到嘅獨有系統。由2016年中開始，由於中國大陸實行實名制，即係一定要有大陸銀行戶口資料先至有得用支付寶餘額畀錢，否則就可以用PPS過數/信用卡/便利店點數卡畀支付寶。

佢嘅業務越嚟越發達，送貨去香港除咗經順豐速遞外，亦可以經由官方集運或者其他集運公司運送。

## 註

## 出面網頁
* 

類:阿里巴巴集團
類:購物網站
類:杭州公司
軍地河

**軍地河**（英文：**Kwan Tei River**，又譯**Kwan Tei Ho**）係香港新界北區軍地一條河仔。軍地河係梧桐河嘅支流，源頭係流水響嘅流水響水塘，順著流水響道，流經大嶺皮、大窩、新塘莆同虎地排，喺軍地（華藏學苑附近）同梧桐河（近沙頭角公路龍躍頭段）匯合。
鉛礦坳

**鉛礦坳**，又寫做**鉛礦凹**，舊時又叫**城門坳**，係香港新界荃灣區一個山坳，喺城門水塘北面，草山西面，係城門郊野公園同大帽山郊野公園分界，亦係麥理浩徑第七同八段分界。嗰度舊時開過鉛礦。
俄式茶壺

**俄式茶壺**（）係源自俄羅斯嘅一種茶壺，用金屬整，用嚟煲滾水沖紅茶。有啲俄式茶壺手工精緻，可以當做藝術品。
自由古巴

**自由古巴**（**Cuba Libre**）係種咯嗲酒，主要成份有可樂、冧酒同青檸，相傳起源自古巴首都夏灣拿。
土耳其咖啡

**土耳其咖啡**（**Turkish coffee**）係一種土耳其式嘅咖啡，起源自鄂圖曼帝國，特色係用一個長柄嘅細口銅罐壺，用直火式沖煮方法萃取出濃厚嘅咖啡。

將冰水放入土耳其咖啡壺度，加入磨好嘅咖啡粉，用大火煲熱，唔好攪動佢，等咖啡粉沫浮喺最面，再落啲白砂糖，等啲糖溶咗之後先好攪動佢，攞開個銅罐，等啲泡下降，再煮熱，重覆三次，最後倒返落杯度，加啲豆蔻粉調味，一杯土耳其咖啡就完成。

呢種咖啡經已做咗土耳其嘅非物質文化遺產。
土耳其咖啡壺

**土耳其咖啡壺**（**Cezve**）係種專門用嚟沖土耳其咖啡嘅壺，傳統會用銅或者青銅整，特徵係有長手柄，可以避免沖咖啡嘅人辣親隻手。
自然發酵奶

**自然發酵奶**係種用奶嘅原生微生物（主要係嗜溫乳酸菌）將佢發酵而成嘅飲品。

## 考

## 睇埋
*乳酪
*牛油奶
廣東中能建電力醫院

係中國廣東廣州嘅一間有醫療、教學、預防保健喺埋一齊嘅二甲綜合性醫院，1956年成立，位置雖然喺黃埔區南崗，但分開咗兩邊，其中門診部喺黃埔東路2957號 ；住院部喺黃埔東路3375號。

佢亦係中國能源建設屬下嘅一間醫院。

## 史
醫院喺1956年成立，初期嗌過**廣東省電力一局醫院**，嗰時係中國能源建設廣東電力工程局屬下，1996年被評為二甲醫院，2015年4月劃咗畀中國能源建設資產管理中心，同年7月25號改名做廣東中能建電力醫院。初期醫院嘅門診部同住院部都喺黃埔東路3375號嘅大院入面，但2015年7月26號，屬下嘅門診部移到黃埔東路2957號嘅位，而婦產科同兒科冇搬走到。

## 出面網頁
* 

類:廣州醫院
類:黃埔區
健怡可樂

**健怡可樂**（**Diet Coke**），俗名**減肥可樂**，係種無落糖嘅可樂，甜味嚟自代糖阿斯巴甜，熱量比正常可樂低。呢隻可樂由可口可樂公司喺1982年推出。
清啤

**清啤**（**Light beer**）係一類啤酒，酒精比例比正常啤酒低，而味道較正常啤酒易入口，不過世界各地都有唔同嘅酒精比例標準。
運動飲品

**運動飲品**（**Sports drink**）係種專畀做完劇烈運動嘅人飲嘅飲品，主要係補充水份、糖份同電解質，有啲會標榜成份同體液似。
印加可樂

**印加可樂**（**Inca Kola**）係種起源自秘魯嘅可樂汽水，1935年發明；特色係用咗檸檬馬鞭草去整，色水帶黃。

## 參考資料
雀巢茶品

**雀巢茶品**（**Nestea**）係雀巢公司旗下專出茶飲品嘅牌子，主要出檸檬茶，叫**雀巢檸檬茶**（**Nestea Lemon**，香港簡稱**雀檸**）。

舊時呢隻牌子係同可口可樂公司合作，2013年結束咗合作關係，可口可樂公司轉咗出自己牌子飛想（Fuze）。
土耳其茶

**土耳其茶**（**Turkish tea**）是種土耳其式嘅茶，起源自鄂圖曼帝國，用到黑海出產嘅紅茶葉沖，唔落奶，倒落玻璃杯仔度襯熱飲。
咖啡拉花

**咖啡拉花**（**latte art**），簡稱**拉花**，係種沖鮮奶咖啡嘅藝術，用技巧將奶泡慢慢倒落一杯特濃咖啡面頭，整出圖案。
怪獸與牠們的產地 (電影)

《**怪獸與牠們的產地**》（）係一部2016年嘅英國電影，由執導，、、、主演。

## 出面網頁
*
習核心

**習核心**，係指2016年中共十八屆六中全會開始被正式叫做「黨中央嘅核心、全黨嘅核心」嘅習近平。習近平自2012年中共十八屆一中全會起做總書記，成為最高領導人。執政初期，官方叫「以習近平同志為總書記嘅黨中央」，同前任總書記胡錦濤一樣；但從鄧小平喺六四事件後自命做「核心」起中共叫毛澤東、鄧小平、江澤民為其頭三代「中央領導集體嘅核心」。

習近平上任後發動大規模嘅反腐敗運動，藉此提升個人權威。自2016年開始，官方開始提到「核心意識」，甚至有地方官員發表「以習近平總書記為核心嘅黨中央」嘅講法，習核心一詞逐漸開始出現喺官方媒體上。2016年10月召開嘅中共十八屆六中全會公報，正式發佈「以習近平同志為核心嘅黨中央」嘅表述，象徵習近平正式被確立做第五代領導集體嘅核心。
## 睇埋
*對習近平嘅爭議

## 出面網頁
* 中國共產黨第十八屆中央委員會第六次全體會議公報
* 點評中國：六中「核心論」意味着什麼
* 《紐時》解碼：四個問題看懂「習核心」意味着什麼
* 解讀「習核心」：境外媒體過於簡單化（陳破空）
* 「習核心」出爐：威脅、妥協與交易（陳破空）\
* 【六中全會．博評】「習核心」是為了改革還是集權？（劉銳紹）

類:習近平
潘欣妮

**潘欣妮**（**Loretta Poon** ，）係香港女歌手同填詞人，舊時做過模特兒。2016年佢同前經理人公司解約，簽約天盟娛樂公司成為佢哋旗下歌手藝人。

## 事跡
潘欣妮中學嗰時被前經理人HKModelHouse發掘，簽約做咗少女模特兒，2013年加入𡃁模組合Donut，嗰時傳媒叫佢做「翻版劉心悠」。

潘欣妮同年簽咗天盟娛樂公司。有次師姐楊斯捷叫佢試吓幫佢首歌填廣東話詞，從而發現咗自己幾有天份同幾鍾意，就做咗填詞人。

## 音樂作品
### 歌
* 每一天
* 沒來沒往
* 來過

### 填詞
* 楊斯捷- 不説再見 粵語版
* 潘欣妮- 沒來沒往
* BINGO‐ 疑心病
* 楊斯捷- 枷鎖
* 李逸朗- Wanna Say I Can

## 參考

## 出面網頁
*
陳恩甄

**陳恩甄**（），係中華民國女演員，臺灣高雄市出世，國立臺灣藝術大學戲劇學系畢業，2010年出道，主要參演電視劇。

## 演出作品
### 電視劇
*大愛長情劇展《阿嬌姨的苦甘人生》  飾演：如如
*台視《春梅》  飾演：阿撿
*大愛長情劇展《幸福美容院》  飾演：佳佳

### 短片
*《陪你一段》  飾演：春嬌
*遠企齒研《媽媽的口袋》  飾演：小優
*台北雙年展即興學院 Tiong Ang, Alejandro Ramirez《羞澀之屋HOUSE OF SHYNESS》  飾演：女孩
*教育部青年署《Let's be friends 青年壯遊點感動分享》  飾演：小青
*GYLA未來領袖菁英養成學苑《GYLA》  飾演：雅婷
*東森保代《益起夢》  飾演：Wen

### 舞台劇
*路崎門劇團第八號作品《最後的作業》  飾演：何楨禎
*路崎門劇團第六號作品《蒼井空In (the) Air》  飾演：空
*路崎門劇團第五號作品《台北同棲生活》  飾演：小南

類:臺灣女演員
陳亮羽

**陳亮羽**（**Stacey Chen**，），藝名**亮羽**，原名**陳秀青**，係臺灣女模特兒，2005年參加第三屆新光三越美少女選拔賽後入行，而家係伊林娛樂旗下藝人，做過好多廣告、展示模特兒工作，亦參加過好多綜藝節目同MV演出。

## 演出作品
### 綜藝節目
*《全民大悶鍋》（舉牌女郎及現場、短劇演出） 
*《周日八點黨》、《Power星期天》（〈案發現場躲貓貓〉報時小天使）
*《國光幫幫忙》（助理）

### 電視廣告
*台灣固網006台灣國際直撥
*味全蔬果579
*寶僑家品歐蕾多元修護霜
*惠普相片多功能事務機-咖啡篇
*Panasonic EWAY行動衛星導航
*La New Bears 保暖夾克
*正隆公司春風廚房紙巾
*Panasonic薄型化數位液晶電視
*麥當勞Hello Kitty篇
*擁抱藍天-公益廣告
*家樂福-逛逛家樂福新年快樂真幸福

### 展示Model
*2008台北車展 MAZDA Zoom-Zoom 名模人氣票選第一名
*MAC彩妝
*資生堂
*碧兒泉
*Stila
*Nokia手機
*BenQ手機
*威盛電子
*微軟記者會
*GUESS手表
*Land Rover
*菲斯曼彩妝
*三星電子手機SGH-G808
*索尼愛立信手機
*樂金電子手機LG Wine Smart台灣上市記者會

### MV演出
*許晉豪 《期許》
*潘瑋柏 《著迷》
*李聖傑 《眼底星空》
*周杰倫 《魔術先生》、《喬克叔叔》、《公主病》

## 出面網頁
* 
*
耿汶

**耿汶**（**Lingo Keng**，）係臺灣女模特兒同演員，桃園市出世，2006年出道，主要參演廣告同電視劇。

## 出面網頁
* 耿汶 藝人簡介 nio電視網
* 
* 
### 參考網頁
吳瑞婷

**吳瑞婷**（；；），係臺灣女模特兒，2006年加入團體I.n.g出道。而家係Hi Five樂團成員同埋中華職棒統一7-ELEVEn獅啦啦隊Uni Girls成員。
印度咖喱濃湯

**印度咖喱濃湯**（**Mulligatawny**）係源自南印度嘅濃湯，主要落咖喱葉煲，其他配料包括紅椒乾、芥末籽、葫蘆巴籽、蒜頭等等，有好濃嘅咖喱味，通常同飯或者麪一齊食。
陳瑋萱

**陳瑋萱**（**Suan Chen**，），係臺灣女模特兒同演員，參演過綜藝節目《我愛黑澀會》而出名，個樣畀人話似後生版連戰夫人連方瑀女士。

## 演出作品
### 主持
*Channel V
**《我愛黑澀會》
**《美眉普普風》

### 電視劇
*華視 / 東森戲劇
**《極道學園》主角 陳佳琪（小黑貓）（2006）
袁小曼

**袁小曼**（**Bonnie Yuen**，），原名**袁婉雯**，係香港亞洲電視前藝員，2008年亞洲小姐競選殿軍。

## 演出作品
### 節目主持
* 亞洲電視
**2009年-2010年《時尚生活Guide》
**2009年《亞洲美食100強》
**2009年《滋味東莞菜》

### 節目演出
* 蘋果日報 (香港)
**2009年《娛樂開CHAT》
范愛潔

**范愛潔**係香港息影電影女演員，1992年度亞洲小姐競選入準決賽同攞「最受觀眾歡迎獎」，之後拍過好多套電影，當中唔少係艷情片。

## 演出電影作品
* 《慾焰狂情》（1993，同詹秉熙合演）
* 《舞男真面目》（1993）飾 Tracy
* 《人肉臘腸》（1993）
* 《冇警時份》（1993）
* 《蝦碌情聖》（1993）飾 Betty（第二女主角，同李莉莉、鍾碧穎同埋詹秉熙合演）
* 《香港奇案之強姦》（1993）飾 Pauline
* 《的士判官》（1993，次要角色，被的士司機強姦嘅醉酒女乘客）
* 《西大天王》（1993）飾 曹查理嘅太太
* 《愛的精靈》（1993，同潘震偉、林偉、陳佩珊主演） 
* 《中港儷人》（1993）
* 《飛鳳春宵》（1993）
* 《不扣鈕的女孩》（1994）
* 《新七擒七縱七色狼》（1994) 飾 失明妓女
* 《重案實錄之水箱藏屍》（1994）
* 《冷血人狼》（1994）
* 《先洗未來錢》（1994）
* 《重案實錄污點証人》（1995，同張家輝、伊凡威同埋黃柏文主演）

## 參考

## 出面網頁
*
婷婷

**婷婷**係一個常用女仔名，可以係：

*謝婷婷：香港模特兒，謝霆鋒個妹
*黃婷婷：中國大陸偶像團體SNH48成員
*甘婷婷：中國大陸女演員
*梁婷婷：中國電影造型設計
*胡婷婷：臺灣藝人
*蔣婷婷：中國大陸韻律泳運動員
*鄭詩婷：花名婷婷，臺灣藝人

## 其他

*颱風婷婷：2004年西北太平洋熱帶氣旋
鄭詩婷

**鄭詩婷**（），花名**婷婷**，係臺灣女模特兒同演員，出名演出包括三立電視台《戲說台灣》系列劇集，亦喺綜藝節目《周五八點黨》、《消費估估樂》、《挑戰101》等等演出。佢老公係臺灣職業棒球隊富邦悍將球員張正偉。
安珍慶

**安珍慶**（，），又譯**安貞京**，係大韓民國女演員、歌手同模特兒，2001年出道。

## 生平
安珍慶1983年3月20號響忠清北道（即依家嘅）出世，先後畢業於、同戲劇電影系。2001年同、柳恩珠（音譯）以女團「」出道，安珍慶係隊內最後生嘅成員，呢個女團響2003年解散。2007年加入女團「」，後嚟成為隊長，響2009年解散。安珍慶無耐就加入兼且開始發展個人音樂事業，2010年先後發表第一張專輯《An Jin Kyoung》同埋第二張專輯《Be The Voice》。之後佢轉投公司One & One Stars發展演藝事業，並將事業重心轉移至中國市場。2016年中國政府頒佈限韓令，佢被迫返韓國發展。依家係按摩椅品牌Bodyfriend嘅副經理兼宣傳大使，同時亦係一位瑜伽教練，並以演員身份活躍中。

## 攷
余旭

**余旭**（；；），花名**金孔雀**（；），係中國大陸嘅女空軍飛行員同隊長，四川成都崇州市人。2005年9月考入解放軍空軍航空大學飛行隊，成為第八批女飛行員；2009年10月1號參加過中華人民共和國成立60週年嘅閱兵儀式；2010年2月28號喺網上直播時，第一次同網民、軍迷喺線上交流；2012年7月29號揸咗殲擊機成功實現首次單飛，成為中國大陸第一批殲擊機女飛行員同埋第一位殲-10戰鬥機嘅女飛行員。

2016年11月12號，佢同隊友喺天津揸飛機做表演訓練時因飛機失事墮落到河北唐山，余旭喺後座跳傘避難，彈射時撞到副翼，最後直接墮落地面死咗，終年30歲。

## 攷
* 空军歼-10飞行员余旭在飞行训练中不幸牺牲 人民网 （2016-11-12）
* 余旭跳伞逃生失败细节：弹射时撞到僚机副翼 新浪 （2016-11-13）

旭
類:四川人
類:中國飛行員
類:飛機失事死者
天空之橋

**天空之橋**（**Skybridge**）可以係：
*天空之橋 (大溫哥華)
*天空之橋 (芝加哥)
*天空之橋 (達文波特)
*天空之橋 (浮羅交怡)
第24屆立陶宛國會選舉

**第24屆立陶宛國會選舉**響2016年10月9號同10月23號舉行。

## 背景
立陶宛係歐盟國家，同時亦用歐元，但係當地人工水平長期偏低。

10月9號舉行嘅第一輪投票已經選咗七十個議員，除咗社會民主黨之外，得票最多係傾向保守嘅祖國聯盟－立陶宛基督教民主黨同由綠黨同農民勢力組成嘅聯盟。

## 民意調查
選前已經估計，主張創造就業、鄉郊農民勢力同保守主義嘅政黨將有優勢。

## 過程
10月23號，波羅的海國家立陶宛搞第二輪國會選舉投票嚟產生六十八個議員。投票響當地時間朝早七點開始，社會民主黨響首輪投票入面排第三，領袖兼現任總理布特克維丘斯去維爾紐斯票站投完票話：「會做反對黨嘅準備。」直到中午之後，二百五十萬個合資格選民，接近一成半投咗票。

## 分析
分析家話：「立陶宛選民唔滿意人工長期喺低水平。」

## 攷

24
類:2016年選舉
聖誕嘢食一覽

呢版有**聖誕嘢食一覽**響全世界地方嘅分佈，傳統上呢啲多數會響聖誕左右時間作為應節嘅嘢食。

## 香港
* 薑餅
* 烤火雞
* 烤雞

類:聖誕節
類:嘢食一覽
科學人

《**科學人**》，全名《**科學美國人**》（英文：***Scientific American***，簡寫：***SciAm***），係美國一本科學雜誌，1845年8月28號創刊，起初每個禮拜出一期，之後改做每月出版。佢係美國史上出版日子最長嘅雜誌。
田灣站

**田灣站**（**Tin Wan Station**）係香港一鐵路車站，喺香港島田灣，歸港鐵南港島綫西段，而家仲建議緊。
瑪麗醫院站

**瑪麗醫院站**（）係香港一鐵路車站，喺香港薄扶林瑪麗醫院，歸港鐵南港島綫（西段），而家仲建議緊。
火雞肉

**火雞肉**係火雞身嘅肉，又係歐洲同美洲經常食嘅肉類，每逢感恩節、聖誕節、大除夕呢類大時大節，佢哋都會燒火雞食。火雞肉同雞肉質感有些少似，但因為脂肪少啲，食落會有啲鞋口。

火雞肉嘅蛋白質含量比其它肉類高，一般人都認為火雞肉比紅肉更健康，因為白肉飽和脂肪含量低，但其實營養差別唔大。有人話食得多火雞肉會令人眼瞓，其實節日大餐成日都有大份量嘅碳水化合物、脂肪同埋酒精，再加上輕鬆嘅氣氛都係造成食飽後嗑眼瞓嘅原因，影響比火雞肉中嘅色胺酸大得多。
南風隧道

**南風隧道**係香港一隧道，專行港鐵南港島綫，喺聶高信山下，金鐘站同海洋公園站之間。南面隧道入口近住南風道，所以個名叫南風隧道。
芍藥

**芍藥**（；學名：），又叫**白芍**、**生白芍**、**炒白芍**、**杭白芍**、**金芍藥**，係芍藥科芍藥屬嘅草本植物，原產中國到西伯利亞西區。以花聞名。可以做藥，分類歸花碗形，有唔同色，白紅紫等等，引入英國時多白花。

## 舊學名
同屬嘅牡丹，大唐以前，都叫芍藥，叫木芍藥，皆因佢樹仔來，花同芍藥好似，不過芍藥草本，牡丹木本，生物上分開兩種，叫*Paeonia suffruticosa*。另有一隻同屬紫斑牡丹，學名*Paeonia rockii*，出自中國甘肅。芍藥花都好多人種，只係唔及牡丹同紫斑牡丹。中國以外，都時時混為一談，如英文都叫peony或者Chinese peony之類 。佢嘅舊學名用過*Paeonia albiflora*同埋*Paeonia edulis*。

## 其它品種
芍藥有野生，亦有人專種。有時會種出花重瓣，如花上有花，連生殖部份，雄蕊甚至䧳蕊，都變異成花瓣，咁嘅花不育，只能種人工培植，種來觀賞。

## 藥用
藥用佢嘅根，因為有白有赤，藥材叫白芍同赤芍。

## 出面網頁

* 芍藥 Shaoyao 藥用植物圖像數據庫 (香港浸會大學中醫藥學院) 
* 白芍 Baishao 中藥材圖像數據庫 (香港浸會大學中醫藥學院) 
* 赤芍 Chishao 中藥材圖像數據庫 (香港浸會大學中醫藥學院) 
* 赤芍 Chi Shao 中藥標本數據庫 (香港浸會大學中醫藥學院) 
* 白芍 Bai Shao 中藥標本數據庫 (香港浸會大學中醫藥學院) 
* 丹皮酚 Paeonol 中草藥化學圖像數據庫 (香港浸會大學中醫藥學院) 

類:草本植物

類:藥用植物
超級月亮

**超級月亮**（，）係望月或新月同近點月同時發生嘅近點朔望月，亦係講月球喺橢圓軌道上圍住地球公轉，去到近日點嘅時候，同時喺太陽同地球之間成一直線嘅通俗名詞。最先喺1979年由理查諾爾發現。

形成嘅原因係新月或望月時，月球同地球之間嘅距離重近過平時，宇宙學嚟講係地球同月球間距離＜360Mm 。喺朔望月同近點月嘅時間差喺24個鐘以內可以嗌做超級月亮，10個鐘以內嘅係極端超級月亮。

## 出現機會
由於望月（農曆每月十五或十六）時分，月亮嘅近點同太陽、地球之間形成條直線嘅機會有大概13.9443次（約411.8日），所以第14個望月有好大機會出現超級月亮。但係即使有半個環落入近點，之後嘅新月前後都會成為超級月亮，所以每次嘅望月週期都有3次超級月亮。

同一次嘅超級月亮週期係十幾年一次。

## 註

## 出面網頁

* Lunar Apogee/Perigee Calculator 
* Richard Nolle's definition
* BBC News, Gallery of shared pictures

類:天文現象
許地

**許地**（）係中國廣東廣州嘅內街，喺越秀區高第街同埋玉帶濠之間。

條街喺大清乾隆年間起，由於有好多許氏家族住響度而改成噉嘅名。從大清開始，條街出過許拜庭、許祥光、許應騤、許應鏘、許崇儀、許崇智、許崇灝、許崇清、許濟、許卓、許錫纘，同埋許廣平等猛人。

香港相關後人就包括許紹雄。

## 連出去
* “广州第一家族”——许氏家族传奇迭现

類:廣州街道
許應騤

（），字**筠庵**，許紹雄家族嘅祖先，廣東澄海人。大清官員，做官做到閩浙總督。

## 生平
許應騤係道光二十九年（1849年）舉人，道光三十年（1850年）進士。選庶吉士，散館授檢討。曾經做過翰林院侍講、侍讀、左右庶子、甘肅學政、詹事府少詹事、內閣學士、兵部左侍郎、吏部右侍郎、吏部左侍郎、順天府學政、倉場侍郎等職，升左都御史。光緒二十二年（1896年），調工部尚書。光緒二十三年，任總理各國事務衙門大臣、禮部尚書。光緒二十四年四月，李鴻章、許應騤同英國駐華公使竇納樂簽訂《展拓香港界址專條》。七月，以抑格言路，首違詔旨，奪禮部尚書懷塔布、許應騤，侍郎堃岫、徐會灃、溥頲、曾廣漢等職。最後戊戌變法唔掂，九月，升呢做閩浙總督。光緒二十九年冇得做，同年瓜老襯。

## 睇埋
* 許應騤故居
許崇智

**許崇智**（；），字**汝為**（），廣東番禺人，建國粵軍總司令，中國國民黨早期主要軍事領袖，亦係國民黨早期右派代表人物之一。

崇智
類:番禺人
類:中國國民黨黨員
否定證明

**否定證明**（粵拼：Fau2 ding6 zing3 ming4；英文：Proof by negation，又或者 Proof by contrapositive）係數學入面其中一個證明方法。佢同矛盾證明好似，不過係兩個唔同嘅概念。根據邏輯，「A\implies B」係等於「\text{not }B\implies \text{not }A」。呢個就係否定證明嘅核心概念。

## 否定句
一般數學句子都會有佢嘅相反，但係咩係一句句子嘅完全相反，就需要用到邏輯學幫手。

### 定義
一句句子「A\implies B」嘅否定（Contrapositive）係「\text{not }B\implies \text{not }A」。

#### 例子
* 「我阿媽係女人。」嘅否定係「唔係女人嘅就一定唔係我阿媽。」
* 「我食飯，就會飽。」嘅否定係「我唔飽，即係我冇食飯。」

### 理論
證明出「\text{not }B\implies \text{not }A」，即係證明出「A\implies B」。

## 證明例子
證明「假設 x^2 係雙數，x 都會係雙數。」

**證明：**

否定句：「如果 x 唔係雙數，咁 x^2 都唔係雙數。」

換句話講，即係「如果 x 係單數，咁 x^2 都係單數。」

因為 x 係單數，所以 x=2k+1,k\in\Z 係個整數。

x^2=(2k+1)^2=4k^2+4k+1=2(2k^2+2k)+1

因為 2k^2+2k 係個整數，所以 x^2 係單數。

## 集合論例子
如果 A,B,C,D 都係**[[集]]**（Set），而佢哋符合 C\backslash D\subset A\cap B 同埋 x\in C。證明如果 x\notin A，咁就 x\in D。

**證明**：

如果用直接證明，會好撈絞。

如果利用否定證明，即係假設 x\notin D。

因為本身 x\in C，而 C\backslash D\subset A\cap B，所以 x\in A\cap B。

咁 x\in A 一定成立。

## 反證法同否定證明嘅分別
反證法就係：假設 A 啱，A\implies B，又發現 B 唔啱。於是乎證明到 A 唔啱。

否定證明就係：證明到 A\implies B 啱。於是乎證明到 \text{not }B\implies \text{not }A 啱。

## 更多例子
以下命題都係用否定證明證出嚟：
* 假設 x,y\in\N 都係自然數。如果 xy 係單數，咁 x 同 y 都係單數。
* 假設 x,y\in\R 都係實數。如果 x+y 係無理數，咁 x 或者 y 係無理數。

## 睇埋
* 直接證明
* 分類證明
* 數學歸納法
* 反證法

## 參考
* Mariotti, M. A. (2006). *Proof and proving in mathematics education*. Handbook of research on the psychology of mathematics education: Past, present and future, 173-204.
許祥光

**許祥光**（）係大清官員，進士出身，廣東番禺人。

道光十二年，中進士。咸豐二年十二月三十（1853年2月7號），由廣西桂平梧鬱道道員升做廣西按察使。咸豐四年（1854年），八月罷。佢帶頭捐六萬両白銀對抗英國，之幫手籌錢起九龍城寨。

## 睇埋
* 許祥光故居

## 攷

類:大清官員
類:番禺人
祥光
再見瓦城

《**再見瓦城**》（）係一部2016年電影，由趙德胤執導兼編劇，柯震東、吳可熙主演。

## 演員表
*柯震東 飾 阿國
*吳可熙 飾 蓮青

## 出面網頁
*
蘭嶼

**蘭嶼**（）係臺灣東南一島，歸中華民國臺東縣蘭嶼鄉管，主要係達悟族住嘅地方。
胡夫金字塔

**胡夫金字塔**係一座喺埃及吉薩嘅金字塔，喺公元前2580年到前2560年由古埃及第四王朝嘅法老王胡夫叫人起嘅。

佢係古代世界七大奇蹟之中，歷史最耐嘅一個，更係唯一到而家重未消失嘅。
奧林匹亞宙斯神像

**奧林匹亞宙斯神像**係古代世界七大奇蹟之一。佢係一座喺希臘奧林匹亞宙斯神廟嘅宙斯神像，主要用象牙同黃金砌，喺公元前435年由古希臘雕刻家菲迪亞斯整嘅，但座神像喺5世紀唔見咗。
阿提密斯神殿

**阿提密斯神殿**係古代世界七大奇蹟之一。佢係一座喺希臘以弗所供奉希臘神話女神阿提密斯嘅神殿，重建過三次，最後一次喺公元401年成座破壞咗。
摩索拉斯王陵墓

**摩索拉斯王陵墓**係古代世界七大奇蹟之一。佢係一座喺古希臘城邦哈利卡納蘇斯嘅陵墓，葬咗波斯帝國卡里亞總督摩索拉斯，喺公元前353年到350年由佢老婆阿爾特米西亞二世搵人起嘅，但座陵墓喺12世紀到15世紀期間破壞咗。
羅得島太陽神銅像

**羅得島太陽神銅像**係古代世界七大奇蹟之一。佢係一座喺希臘羅得島嘅太陽神海利歐斯銅像，喺公元前280年整嘅，但座神像喺公元前226年因為地震而破壞咗。
第6屆保加利亞總統選舉

**第6屆保加利亞總統選舉**響2016年11月6號同13號舉行。

東歐國家保加利亞舉行嘅總統選舉第二輪投票，由親俄候選人贏出，意味俄羅斯響東歐嘅影響力擴大，對西方特別係北約制約莫斯科無疑係一大打擊。

## 分析
另外，特朗普贏出之後，為歐洲右翼同反建制勢力都打咗強心針，未來一年，九個歐洲國家都會舉行選舉或公投，外界關注呢股反建制浪潮會唔會響歐洲蔓延。

## 攷

06
類:2016年選舉
亞歷山大燈塔

**亞歷山大燈塔**係古代世界七大奇蹟之一。佢係一座喺埃及亞歷山大港嘅燈塔，喺公元前280年起嘅，但座燈塔喺1303年或者1323年因為地震而破壞咗。
天貓

**天貓**（；）係中國大陸嘅線上購物平臺，亦係阿里屬下嘅網站。2008年4月10號由馬雲一手創辦，總部喺浙江杭州餘杭區文一西路969號西溪園區入面。佢主要面向中國大陸、香港同埋澳門、臺灣啲華人搞購物業務。

## 史
2008年4月10號，商城正式成立，初期嗌**淘寶商城**。隨後由於淘寶商城嘅業務逐漸成熟，有越嚟越多嘅出名品牌喺佢嘅平臺開官方旗艦店，令佢喺2010年11月1號用www.tmall.com嘅獨立域名。2011年6月16號，阿里巴巴集團正式宣佈，淘寶網一分為三，變成淘寶、淘寶商城同埋一淘。2012年1月11號費事同淘寶搞亂而改名做**天貓**。10月30號，競爭對手當當網正式入駐。2014年02月19號，阿里巴巴宣佈將**天貓國際**上線而衝出中國大陸，為中國大陸用戶直接進口海外原裝貨。

## 註

## 出面網頁
* 

類:阿里巴巴集團
類:購物網站
類:杭州公司
咸默史密夫及城市綫

**咸默史密夫及城市綫**（**Hammersmith & City line**）係倫敦地下鐵營運嘅地下鐵路綫，由咸默史密夫站（Hammersmith）去到巴金站（Barking），有29個站，長25.5公里。

## 車站一覽
# 咸默史密夫（）
# 金販道（）
# 牧者叢市場（）
# 活里（）
# 拉提瑪道（）
# 蘭僕林（）
# 西伯恩公園（）
# 皇家橡（）
# 柏靈頓（）
# 艾威道（）
# 必嘉街（）
# 大砵蘭街（）
# 尤斯頓廣場（）
# 國王十字聖潘克拉斯（）
# 法靈頓（）
# 巴貝肯（）
# 沼澤門（）
# 利物浦街（）
# 奧德門東（）
# 白教堂（）
# 斯特普尼綠地（）
# 麥爾安德（）
# 堡路（）
# 堡貝門利（）
# 西漢姆（）
# 普拉斯托（）
# 烏普頓公園（）
# 東漢姆（）
# 巴金（）
陸遜

**陸遜**（），本名**陸議**，字**伯言**，係東吳丞相同將領，吳郡吳縣（而家江蘇蘇州）人。佢老婆係孫策個細女。佢呃咗關羽同呂蒙一齊攞荊州，夷陵之戰嗰陣用火計退嗮劉備大軍，之後同蜀漢交好，處理條令事務，退曹休。

孫權稱帝之後任大將軍，教育皇子，顧雍死後代佢丞相職位，不過因為捲入二宮之爭，仲俾孫權批評，終致氣死，孫權仲為咗呢件事同佢個仔陸抗道歉。後世同周瑜、魯肅同呂蒙合稱四大都督。
和平路僑批局舊址

係中國廣東廣州嘅一間古建築大樓，19世紀中葉起好，位置喺荔灣區和平東路50號。間嘢喺19世紀中葉到1970年代間刮過僑批熱潮，2005年9月被列為廣州市登記文物，重喺2008年12月19號昇格成市級文物。

## 攷
* 五邑侨批：联结华侨与家乡的津梁 新浪 （2015-08-28）

類:廣州古蹟
類:荔灣區
班達海

**班達海**係馬來群島東南面一個海，北面係馬魯古海；東面係摩鹿加群島；南面係帝汶島；西面係蘇拉威西島。
望加錫海峽

**望加錫海峽**係印尼一個海峽，喺婆羅洲同蘇拉威西之間，接通西里伯斯海同爪哇海、弗洛勒斯海。
卡里馬塔海峽

**卡里馬塔海峽**係印尼一個海峽，喺婆羅洲同蘇門答臘之間，接通爪哇海同南中國海。
基伏湖

**基伏湖**係東非大裂谷入面一個湖，喺剛果民主共和國同盧旺達邊界，面積有2,700平方公里。
圖爾卡納湖

**圖爾卡納湖**係東非大裂谷入面一個湖，喺肯雅北面近埃塞俄比亞邊界，面積有6,405平方公里。
艾伯特湖

**艾伯特湖**係非洲中部一個湖，喺剛果民主共和國同烏干達邊界，面積有5,300平方公里。
珠海陽江合作共建產業園

係中國廣東陽江嘅地名，喺江城區西南邊。佢亦係珠海市人民政府同埋陽江市人民政府喺2014年7月合作而喐手搞嘅開發區。

園區入面由港口片區、福岡片區、銀嶺片區、豐頭片區、及環保片區等5部分組成。其中高新園有21.8km²；萬象園有6.8km²；環保園有2.3km²咁大。

## 出面網頁
* 

類:陽江地理
類:江城區
螺州海濱公園

係中國廣東陽江嘅公園，2010年起好，位置喺江城區海陵島西南角嘅海濱路邊轉角位隔籬。

## 連出去
* 螺州海滨公园 蚂蜂窝

類:陽江公園
類:江城區
類:海陵島
愛德華湖 (非洲)

**愛德華湖**係東非大裂谷西面一個湖，喺剛果民主共和國同烏干達邊界，面積有2,325平方公里。
間距

**間距**（Interval）係數學入面嘅一個概念。因為實數（\R）有排序性，所以可以分出一類子集叫做間距。間距喺研究數學分析入面係好重要嘅工具。

## 間距分類
* 無界間距（Open Interval）(a,b):=\{x\in\R:a
* 有界間距（Closed Interval）[a,b]:=\{x\in\R:a\leq x\leq b\}
而a同b係叫做界點（End Points）。重有其他一半有界有半無界嘅間距，同埋有啲無限無界間距同無限有界間距：
* 半有界半無界間距（Half-open / Half-closed）(a,b],[a,b)
* 無限無界間距（Infinite Open Intervals）(a,\infty):=\{x\in\R:x>a\},(-\infty,b):=\{x\in\R:x
* 無限有界間距（Infinite Closed Intervals）[a,\infty):=\{x\in\R:x\geq a\},(-\infty,b]:=\{x\in\R:x\leq b\}

## 成立間距定理
成立間距定理（Characterisation Theorem）係一條講佢間距嘅特性，同埋點樣成立一個間距。

如果S係\R嘅實子集，同時S最少有兩點，佢又符合以下性質

「如果x,y\in S同埋x，咁樣[x,y]\subseteq S。」

，S就係一個間距。

**證明：**

需要證明四個唔同嘅分類。
* S係被綁定。
* S係被上面綁住，但係下面無。
* S係被下面綁住，但係上面無。
* S係無被綁定。

設a:=\inf S 同b:=\inf S，之後將S\subseteq[a,b]，需要證明出(a,b)\subseteq S。

如果a，咁z就唔係S嘅下界限。因此，咁就有一個x\in S符合x。

同時，z都唔係S嘅上界限，所以有一個y\in S符合z。

所以，z\in[x,y]。

利用上面「」入面嘅性質，得知z\in S。

因為z係任意一點，所以(a,b)\subseteq S。

如果a\in S 同埋b\in S ，咁S=[a,b] 。

如果a\notin S 同埋b\notin S ，咁S=(a,b) 。

如果a\in S 同埋b\notin S ，咁S=[a,b) 。

如果a\notin S 同埋b\in S ，咁S=(a,b] 。

假設b:=\sup S，咁S\subseteq (-\infty,b]。需要證明(-\infty,b]\subseteq S。

如果有點z，咁就會有兩點x,y\in S令到[x,y]\subseteq S。

因為z\in(-\infty,b]，所以[x,y]\in(-\infty,b]。

如果b\in S，S=(-\infty,b]。

如果b\notin S，S=(-\infty,b)。

其他做法都係差唔多。

## 循環間距
如果一串間距（sequence of intervals）I_n,n\in\N，係循環間距。咁I_n就符合以下性質：I_1\supseteq I_2\supseteq I_3\supseteq I_4\supseteq\cdots\supseteq I_n\supseteq I_{n+1}\supseteq\cdots

### 循環間距性質
如果I_n=[a_n,b_n],n\in\N係一個循環綁定間距，咁就會有一個數\xi\in\R，對應所有既n\in\N符合\xi\in I_n。

**證明：**
許應騤故居

係中國廣東廣州嘅一間名人故居，喺越秀區北京街道許地9號。呢間嘢喺大清時期，許應騤住過響呢度而出名。2012年11月被列為越秀區登記文物。

## 睇埋
* 許應騤

## 連出去
* 【两会提案】挖掘许地文化资源 传承高第街历史文脉 打造历史文化名城新名片 南都 （2013-01-17）

類:廣州名人故居
許拜庭

**許拜庭**（），廣東澄海縣溝南鄉人（現汕頭市金平區），出生於廣東番禺縣城（現廣州市越秀區），廣州四大鹽商之首，打出許氏家族嘅名堂。打贏張保仔。

## 攷
長江口

**長江口**（）係長江出東海嘅入海口，喺中國江蘇東面，北岸係南通，南岸係蘇州同上海。

而家嘅長江口本嚟係海，因為長江嘅沙泥沖積，出海口逐漸向東移。

## 主要嘅島
*崇明島
*青草沙
*長興島
*橫沙島
*九段沙

類:長江
青草沙

**青草沙**（），原名**固定沙**（），係中國長江口一沙洲，喺長興島西北面，歸上海崇明縣管。島上面起咗個青草沙水庫，係上海其中一個食水來源。
橫沙島

**橫沙島**（；），簡稱**橫沙**，係中國長江口一沙洲，喺長興島東面，歸上海崇明縣管。
九段沙

**九段沙**（），係中國長江口一沙洲，歸上海浦東新區管。島上面有濕地，被劃做自然保護區。
類:浦東新區
橫沙

**橫沙**可以係：
* 橫沙島：上海嘅島
* 橫沙 (南海)：廣東廣州白雲區嘅地名，喺金沙洲。
* 橫沙 (番禺)：廣東廣州黃埔區嘅地名，喺大沙地。
* 橫沙 (佛山)：廣東佛山嘅地名。
橫沙 (南海)

**橫沙**（），原名**橫溪**（），曾用名**橫松鄉**（），係中國廣東廣州嘅地名，喺白雲區金沙洲中北邊。

大宋慶曆年間（1041～1048年）開村，從開村到而家，每年都有橫沙會同埋擺七姐及敬老等傳統嘅習俗。

## 變遷
*宋元時期：橫溪
*大明萬曆年間：南海縣金利司草場堡
*民國時期：南海縣第二區貞慎鄉
*1949年：南海縣第八區橫沙
*1950年：南海里水區橫沙
*1959年4月：廣州市石井區橫沙
*1956年：廣州市郊區石井大隊橫沙
*1968年：廣州市郊區石井公社橫沙
*1982年：廣州市郊區石井鎮橫沙
*1987年：廣州市白雲區石井鎮橫沙
*2002年7月：廣州市白雲區石井街道橫沙

## 攷
* 横沙村史|900年繁衍生息文韵悠悠，广东最密集私塾群落在这里

類:廣州地理
許廣平

**許廣平**（），筆名景宋，人稱許景宋，原本叫**許崇媊**，廣東澄海人，五四運動領袖人物。

許廣平係中國文學家魯迅嘅學生，後嚟同居，生咗個仔周海嬰，晚年亦同魯迅喺埋一齊。

## 攷